title: Karlismi

text: Vuonna 1830 kuningas Ferdinand VII muutti kruununperimysjärjestyksen tyttärensä Isabellan hyväksi. Karlistit eivät tunnustaneet tätä ja tukivat Molinan kreivin, Ferdinandin veljen Don Carlosin (1788–1855) oikeutta kruunuun. Liikeen syntyyn vaikutti myös pettymys ranskalaisen Bourbon-hallitsijasuvun Espanjassa hallinneeseen sukuhaaraan ("Borbon y Borbon"). Maa ajautui vuoteen 1839 asti kestäneeseen Espanjan vuosien 1834–1839 sisällissotaan, jossa olivat vastakkain Isabellan kannattajat ja karlistit (joita tukivat Katalonian nationalistit). Sota päättyi Isabellan voittoon.


title: Karlismi

text: Karlismi oli vahvimmilaan 1830-luvulla, mutta se koki uudelleenheräämisen vuoden 1898 Yhdysvaltoja vastaan käydyn sodan jälkeen. Tämän jälkeen se oli merkittävänä osapuolena vuosien 1936–1939 Espanjan sisällissodassa, jonka jälkeen se oli osa "Caudillo", generalissimo Francisco Francon hallintoa aina vuoteen 1975 asti.


title: Karlismi

text: Karlistinen liike elää edelleen Espanjassa, mutta se toimii Espanjan päivänpolitiikan ulkopuolella. Vaikka karlismi syntynyt kruununperimyskiistan myötä, se on myös ideologia ja yhteiskunnallinen ajattelutapa. Karlistien iskulause "Dios, Patria y Rey" ("Jumala, isänmaa ja kuningas") kiteyttää liikkeen aatteelliset peruspilarit. Historiansa aikana ideologia on korostanut vastavallankumouksellisuutta, isänmaallisuutta, monarkismia, konservatismia ja katolilaisuutta.


title: Luettelo Ming-dynastian keisareista

text: Tämä on luettelo Ming-dynastian hallitsijoista, jotka hallitsivat Kiinaa vuosina 1368–1644.


title: Yannick Tregaro

text: Yannick Tregaro (s. 26. maaliskuuta 1978 Gunnared) on ruotsalainen yleisurheiluvalmentaja ja entinen yleisurheilija. Hänen valmentajanaan toimi Viljo Nousiainen.


title: Yannick Tregaro

text: Tregaro on valmentanut muun muassa Christian Olssonia, Kajsa Bergqvistiä ja vaimoaan Emma Green Tregaroa.


title: Yannick Tregaro

text: Vuoden 2016 Suomi–Ruotsi-maaottelussa hän osallistui seiväshyppyyn, koska Oscar Janson joutui vetäytymään kisasta. Tregado hyppäsi 250 cm ja ansaitsi Ruotsille yhden maaottelupisteen.


title: News of the World (lehti)

text: News of the World (NoW) oli brittiläinen tabloidilehti, joka perustettiin vuonna 1843 ja lakkautettiin heinäkuussa 2011. Lakkauttamisen syynä oli skandaali, jossa lehden epäillään syyllistyneen laajamittaiseen salakuunteluun. Viimeinen numero ilmestyi 10.7.2011 Julkisuuden henkilöiden elämää koskeviin paljastuksiin keskittynyt NoW oli Britannian laajalevikkisin ja kannattavin sanomalehti, jonka omisti Rupert Murdochin News-konserniin kuuluva mediayhtiö News International.


title: News of the World (lehti)

text: Sunnuntaisin ilmestyneen lehden levikki oli lokakuussa 2010 viikoittain 2 812 005 kappaletta. Skandaali vei ilmoitukset ensin NoW:lta, sitten ilmoittajat alkoivat vetäytyä konsernin muista viestimistä. Tilanne johti myös siihen, että News-konserni perui tarjouksensa enemmistöosuuden ostamisesta brittiläisessä BSkyB-satelliittikanavayhtiössä. Kauppa oli jo aiemmin herättänyt keskustelua, ja sen vastustamiseksi jätettiin kulttuuriministeri Jeremy Huntille 135 000 kansalaisen allekirjoittama vetoomus. Murdoch perui ostoaikeensa 13. heinäkuuta 2011.


title: News of the World (lehti)

text: Korvaavasta lehdestä on esitetty arvailuja, muun muassa saman konsernin The Sun -lehden muuttumista seitsenpäiväiseksi on ennakoitu.


title: News of the World (lehti)

text: Pääministeri David Cameronilla sanotaan olleen konserniin läheiset välit, ja hänen entinen lehdistöpäällikkönsä Andy Coulson oli vuoteen 2007 NoWin päätoimittaja. Coulson pidätettiin 8.7.2011, koska hänen epäillään tienneen salakuuntelusta.


title: News of the World (lehti)

text: Lontoon poliisilla on hallussaan 11 000 sivua tietoa salakuunteluista. Lehden väitetään maksaneen viidelle poliisille lahjuksina 112 000 euroa.


title: News of the World (lehti)

text: Salakuuntelun paljasti New York Timesissa NoW:n entinen toimittaja Sean Hoare. Hänet löydettiin 18. heinäkuuta 2011 kotoaan kuolleena.


title: News of the World (lehti)

text: Lehden tiedetään käyttäneen uutishankinnassaan salakuuntelua ainakin jo 2002, jolloin oli kuunneltu vuonna 2002 murhatun koulutytön puhelinta. Lehden toimittaja ja hänen käyttämänsä yksityisetsivä saivat 2007 vankilatuomion prinssi Charlesin ja tämän poikien avustajien puhelinten salakuuntelusta. The Guardian on kertonut 2009, että päätoimittaja Andy Coulsonin kaudella NoW olisi salakuunnellut jopa kolmentuhannen poliitikon, julkkisen ja urheilijan puhelimia. Myös The New York Times on pitänyt syyskuussa 2010 julkaistussa artikkelissa lehden harjoittamaa salakuuntelua hyvin laajana ja tavanomaisena menettelynä. Scotland Yard aloitti tammikuussa 2011 uudelleen tutkimukset lehden toimintatavoista, ja tässä yhteydessä pääministeri Cameronin lehdistöavustaja, NoWin entinen päätoimittaja Coulson erosi avustajantehtävästään. Lehden toimittaja pidätettiin salakuunteluepäilyn vuoksi huhtikuussa 2011, jolloin lehti pahoitteli tapahtunutta. Kun julkisuuteen heinäkuussa 2011 tuli epäilyjä vuonna 2002 murhatun koulutytön, kahden samana vuonna murhatun koulutytön vanhempien, Lontoon vuoden 2005 iskujen uhrien omaisten sekä Afganistanissa kuolleiden brittisotilaiden omaisten puhelinten salakuuntelusta ja ilmoittajat alkoivat vetäytyä, News-konserni ilmoitti, että NoW lopetetaan.


title: News of the World (lehti)

text: Yleisesti oli odotettu että lehti jatkaisi mutta sitä julkaisevan yhtiön toimitusjohtaja Rebekah Brooks ja sen aiempi päätoimittaja skandaalitapahtumien aikaan (nimellä Rebekah Wade) olisi erotettu. Brooks oli kuitenkin arvioiden mukaan Rupert Murdochin luottohenkilö ja siten tärkeämpi, ja siksi lehti sai mennä. Erinomaisista sosiaalisista kyvyistään tunnetulla Brooksilla on hyvät suhteet Britannian poliittiseen johtoon. Brooks erosi kuitenkin muutaman päivän kuluttua Murdochin vastustelusta huolimatta.


title: News of the World (lehti)

text: Skandaalin vuoksi ovat eronneet myös Scotland Yardin poliisipäällikkö Paul Stephenson ja apulaispäällikkö John Yates.


title: News of the World (lehti)

text: Lehden johto on koko ajan kieltänyt tienneensä salakuuntelusta, ja vastuu on vieritetty yksittäisille toimittajille. Lehden entisen toimittajan Clive Goodmanin kirjeestä kustannusyhtiön henkilöstöpäällikölle ilmenee kuitenkin, että salakuuntelu oli esillä päivittäisissä uutiskokouksissa.


title: Komppanianpäällikkö

text: Komppanianpäällikkö on puolustusvoimissa komppanian esimiehenä toimivasta ammattiupseerista käytettävä nimike. Suomen puolustusvoimissa komppanianpäällikkö on rauhan aikana ja normaalioloissa usein sotilasarvoltaan kapteeni. Sodan ajan ja poikkeusolojen aikana joukko-osastoissa komppanianpäällikkönä voi toimia myös yliluutnantti.


title: Luettelo Yuan-dynastian keisareista

text: Luettelo Yuan-dynastian hallitsijoista, jotka hallitsivat Kiinaa vuosina 1271–1368. He olivat virallisesti myös mongolivaltakunnan hallitsijoita eli suurkaaneja, mutta tämä arvonimi oli vuodesta 1294 lähtien vain nimellinen, sillä mongolivaltakunta oli hajonnut neljään osaan.


title: Erkki Kilpinen

text: Erkki Tapio Kilpinen (s. 20. kesäkuuta 1948 Lahti) on suomalainen yhdistetyn hiihtäjä. Hän edusti aktiiviurallaan Lahden Hiihtoseuraa.


title: Erkki Kilpinen

text: Kilpinen sijoittui Sapporon olympialaisissa 1972 neljänneksi ja Innsbruckissa 1976 kymmenenneksi. Hän voitti yhdistetyn kilpailun Ruotsin hiihtokisoissa 1972 ja oli kolmas 1976. Holmenkollenin kisoissa hän oli toinen 1976 ja Salpausselän kisoissa kolmas niin ikään 1976.


title: Komissaari (televisiosarja)

text: Komissaari ("Der Kommissar") on saksalainen rikossarja, jota kuvattiin vuosina 1968–1975 yhteensä 97 tunnin mittaista jaksoa. Sarjan on käsikirjoittanut Herbert Reinecker ja tuottanut Helmut Ringelmann, ja se on menestyksekkään vuosina 1973–1998 tuotetun "Derrick"-sarjan edeltäjä. Vaikka väritelevisiot olivat jo melko yleisiä sarjan tuotannon aikana, kaikki jaksot kuvattiin silti mustavalkoisina. Suomessa sarjaa on esitetty vuosina 1970–1975.


title: Komissaari (televisiosarja)

text: Sarjassa keskitytään seuraamaan rikospoliisin murhayksikön työtä Münchenissä ja lähialueella. Päähenkilönä on komissario Herbert Keller, jota esittää Erik Ode. Sarjassa on pinnalla monia tuonaikaisia ilmiöitä, kuten huumeiden käyttö nuorisokulttuurin yhteydessä. On myös huomattavaa, että alkoholin ja tupakan käyttö on myöhempiin sarjoihin verrattuna erittäin runsasta, myös päähenkilöiden keskuudessa.


title: Komissaari (televisiosarja)

text: Sarjan ohjauksesta ovat vastanneet Helmuth Ashley, Wolfgang Becker, Michael Braun, Zbynek Brynych, Jürgen Goslar, Theodor Grädler, Dietrich Haugk, Ullrich Haupt, Helmut Käutner, Michael Kehlmann, Leopold Lindtberg, Charles Regnier, Gottfried Reinhardt, Johannes Schaaf, Wolfgang Staudte, Georg Tressler, Michael Verhoeven ja Alfred Weidenmann. Myös itse Erik Ode on ohjannut kolme jaksoa.


title: Komissaari (televisiosarja)

text: ZDF julkaisi sarjan vuonna 2010 neljänä kausiboksina ja myöhemmin yhtenä kertajulkaisuna. Jaksot "Anonymer Anruf", "Das goldene Pflaster" ja "Mord an Dr. Winter" eivät kuitenkaan oikeudellisista syistä sisälly paketteihin.


title: Armen Gilliam

text: Armen Louis Gilliam (etunimi synt. Armon, 28. toukokuuta 1964 Pittsburgh, Pennsylvania – 5. heinäkuuta 2011 Collier, Pennsylvania) oli yhdysvaltalainen koripalloilija ja maailmanmestari, joka pelasi NBA:ssa vuosina 1987–2000.


title: Armen Gilliam

text: Isona laitahyökkääjänä pelanneen Gilliamin varasi NBA:han toisella vuorolla Phoenix Suns. 13 vuoden pituisella NBA-urallaan Gilliam pelasi Sunsin lisäksi Charlotte Hornetsissa, Philadelphia 76ersissä, New Jersey Netsissä, Milwaukee Bucksissa ja Utah Jazzissa. Kaudella 1987–1988 hänet valittiin .


title: Armen Gilliam

text: Gilliam pelasi myös Yhdysvaltain maajoukkueessa, jossa hän voitti maailmanmestaruuden Espanjan vuoden 1986 kisoista.


title: Armen Gilliam

text: Gilliam menehtyi 5. heinäkuuta 2011 Pittsburghin lähellä Collierissa. Hän lyyhistyi kentälle koripalloa pelatessaan. Gilliam kuljetettiin sairaalaan, missä häntä ei enää onnistuttu elvyttämään.


title: Diplopia

text: Diplopia eli kaksoiskuva tai kaksinnäkö, tarkoittaa kahtena näkemistä, eli silmien välittämien kuvien näkemistä erillisinä. Diplopia voi seurata ulkoisesta syystä, liikuttajalihaksen viasta tai mykiön samentumisesta. Terve ihminen voi nähdä jossain määrin kahtena vain kun katsoo kahdella silmällä yhtäaikaa. Ilmiö esiintyy silloin kun katsoo lähelle ja kaukana olevat kohteet näkyvät kahtena, tai kauemmas katsottaessa lähempänä olevat kohteet näkyvät kahtena.


title: Douglas Hurley

text: Douglas "Doug" Gerald Hurley (s. 21. lokakuuta 1966 Endicott, New York (osavaltio), Yhdysvallat) on NASAn astronautti. Hän osallistui 15.–31. heinäkuuta 2009 ensimmäiselle avaruussukkulalennolleen STS-127 avaruussukkula "Endeavourin" pilottina. Hän toimi myös 8. heinäkuuta 2011 laukaistun viimeisen avaruussukkulalennon STS-135:n pilottina.


title: Douglas Hurley

text: Hurley suoritti insinöörintutkinnon ("B.S.E., civil engineer") Tulanen yliopistossa 1988. Tämän jälkeen hän liittyi Yhdysvaltain merijalkaväkeen, missä hän sai lentokoulutuksen. Hän on ensimmäinen Yhdysvaltain merijalkaväen lentäjä, joka on lentänyt F/A-18 E/F Super Hornetia. Hurleyllä on yli 4000 lentotuntia 25 lentokoneella.


title: Douglas Hurley

text: Hänet valittiin astronauttikoulutukseen heinäkuussa 2000. Hurley on naimisissa astronautti Karen Nybergin kanssa ja hänellä on yksi lapsi.


title: Douglas Hurley

text: Hurleyn nimitys SpX-DM2-lennon miehistöön julkaistiin 3. elokuuta 2018. Kyseessä on Crew Dragon -aluksen ensimmäinen miehitetty lento ja sen aiottu laukaisu on kesäkuussa 2019. Tämän toteutuessa kyseessä on myös ensimmäinen miehitetty avaruuslento Yhdysvalloista sitten lennon STS-135 vuonna 2011.


title: Etelä-Hamgyeong

text: Etelä-Hamgyeongin maakunta (, hanja 咸鏡南道, McCune‑Reischauer "Hamgyŏngnam-do") on yksi Pohjois-Korean maakunnista. Se sijaitsee maan itäosassa Japaninmeren rannikolla. Etelä-Hamgyeongissa on vuoden 2008 väestönlaskennan mukaan 3 066 013 asukasta ja sen pinta-ala on 18 970 neliökilometriä. Maakunnan pääkaupunki on Hamheung.


title: Etelä-Hamgyeong

text: Etelä-Hamgyeongin maakunta jakautuu kolmeen kaupunkiin ("si"), kahteen suuralueeseen ("gu" ja "jigu") ja 15 piirikuntaan ("gun").


title: Pohjois-Hamgyeong

text: Pohjois-Hamgyeongin maakunta (, hanja 咸鏡北道, McCune‑Reischauer "Hamgyŏngbuk-to") on yksi Pohjois-Korean maakunnista. Se sijaitsee maan koillisosassa Kiinan rajalla Japaninmeren rannikolla. Pohjois-Hamgyeongissa on vuoden 2008 väestönlaskennan mukaan 2 327 362 asukasta ja sen pinta-ala on 17 570 neliökilometriä (mukaan lukien Raseonin erityisasemassa oleva kaupunki). Maakunnan pääkaupunki on Cheongjin.


title: Pohjois-Hamgyeong

text: Pohjois-Hamgyeongin maakunta jakautuu kolmeen kaupunkiin ("si") ja 12 piirikuntaan ("gun").


title: Kööpenhaminan kriteerit

text: Kööpenhaminan kriteerit on Eurooppa-neuvoston Kööpenhaminan huippukokouksessa vuoden 1993 kesäkuussa asettamat kriteerit, jonka maan tulee täyttää voidakseen liittyä Euroopan unioniin.


title: Kööpenhaminan kriteerit

text: Kriteerit ovat:


title: Marcelo Martins Moreno

text: Marcelo Martins Moreno (s. 18. kesäkuuta 1987 Santa Cruz de la Sierra) on bolivialainen jalkapalloilija, joka edustaa Ukrainan valioliigassa pelaavaa Šah’tar Donetskia.


title: Marcelo Martins Moreno

text: Moreno aloitti uransa brasilialaisessa Vitóriassa, jossa hän pelasi Campeonato Brasileiro Série C:ssä ja teki 12 maalia. Hän siirtyi vuoden 2007 puolessa välissä Cruzeiroon, jossa hänestä tuli ykkösvalinta hyökkääjäksi. Hän teki kahdeksan maalia Copa Libertadoresissa ollen paras maalintekijä Salvador Cabañasin kanssa.


title: Marcelo Martins Moreno

text: Toukokuussa 2008 Moreno teki viisivuotisen sopimuksen ukrainalaisen Šah’tar Donetskin kanssa, joka oli arvoltaan noin 9 miljoonaa euroa. Hän ei tehnyt seurassa läpimurtoa ja hänet lainattiin toukokuussa 2009 saksalaiseen Werder Bremeniin. Hän palasi Shakhtariin tammikuussa 2010. Tammikuun 2010 siirtorajan viimeisellä päivällä hän siirtyi Englannin valioliigassa pelaavaan Wigan Athleticiin. Hän teki teki seuran kanssa kuusikuukautisen lainasopimuksen helmikuussa.


title: Marcelo Martins Moreno

text: Moreno syntyi Boliviassa brasilialaiselle isälle ja bolivialaiselle äidille. Hän edusti nuorena Brasilian alle 20-vuotiaiden joukkuetta, mutta päätti myöhemmin edustaa maajoukkuetasolla Boliviaa. Moreno debytoi maajoukkueessa ystävyysottelussa Perua vastaan syyskuussa 2007. Hän teki ensimmäisen maajoukkuemaalinsa marraskuussa 2007 Venezuelaa vastaan.


title: Marcelo Martins Moreno

text: Cruzeiro


title: Marcelo Martins Moreno

text: Šah’tar Donetsk


title: Etelä-Hwanghae

text: Etelä-Hwanghaen maakunta (, hanja 黃海南道, McCune‑Reischauer "Hwanghaenam-do") on yksi Pohjois-Korean maakunnista. Se sijaitsee maan lounaisosassa Keltaisenmeren rannikolla. Etelä-Hwanghaessa on vuoden 2008 väestönlaskennan mukaan 2 310 485 asukasta ja sen pinta-ala on 8 002 neliökilometriä. Maakunnan pääkaupunki on Haeju.


title: Etelä-Hwanghae

text: Maakunta on osa Haeson aluetta, ja rajoittuu lännessä Keltaiseenmereen, pohjoisessa ja idässä Pohjois-Hwanghaen maakuntaan. Etelässä maakunta rajoittuu osittain Korean demilitarisoituun vyöhykkeeseen, joka sijaitsee Pohjois- ja Etelä-Korean rajalla.


title: Etelä-Hwanghae

text: Etelä-Hwanghaen rannikolla on monia pieniä saaria, joista monet ovat asumattomia. Monia suurimmista saarista, kuten Baengnyeongia hallinnoi Etelä-Korea. Suurimmat saaret, jotka kiistatta kuuluvat Pohjois-Korealle ovat Kirin, Changrin ja Sunwi.


title: Etelä-Hwanghae

text: Maakunta, joka ei ole kovin vuoristoinen, on ainutlaatuisen sopiva maatalouteen, ja siitä käytetään myös nimitystä "Pohjois-Korean leipäkori". Suuri osa maasta on omistettu maatalouden käyttöön, ja näin nälänhätä Pohjois-Koreassa maaliskuussa 1990 ei osunut alueelle niin kovaa kuin muissa osissa maata. Tasangoilla viljellään monia lajeja vihanneksia, hedelmiä, viljaa ja riisiä.


title: Etelä-Hwanghae

text: Haeju, maakunnan pääkaupunki, on myös suurin satama eteläisessä Pohjois-Koreassa Wonsanin jälkeen. Alueella on myös useita muinaisia hautakumpuja ja kulttuurin muistomerkkejä, kuten Kangsosan buddhalainen temppeli, antiikin kivipagodit, ja Goryeo-aikakauden jäävarasto.


title: Etelä-Hwanghae

text: Etelä-Hwanghaen maakunta jakautuu yhteen kaupunkiin ("si") ja 19 piirikuntaan ("gun").


title: Bloodsport II – The Iron Hand

text: Bloodsport II – The Iron Hand () on vuonna 1996 ensi-iltansa saanut yhdysvaltalainen toimintadraamaelokuva. Elokuvan on ohjannut Alan Mehrez ja käsikirjoittanut Jeff Schechter. Pääosissa näyttelivät Daniel Bernhardt, James Hong ja Pat Morita.


title: Bloodsport II – The Iron Hand

text: Alex Cardo jää kiinni kesken varkauden yrittäessään varastaa muinaista katana-miekkaa Itä-Aasiassa. Varkauden myötä Cardo tuomitaan vankilaan, jossa hän joutuu hakattavaksi ja vartijoiden kidutettavaksi. Cardo tapaa erään vanhan miehen mestari Sunin, joka opettaa hänelle taistelutyylin nimeltä ”Iron Hand”. Myöhemmin Cardo saa kuulla Sunilta salaisesta Kumite-turnauksesta, jonne hän yrittää päästä mukaan. Myöhemmin Leung vapauttaa Cardon vankilasta palauttaakseen varastetun miekan takaisin, joka lahjoitetaan Kumite-turnauksen voittajalle. Cardo osallistuu samalla myös turnaukseen ja yrittää saada miekan takaisin entiseltä liikekumppaniltaan.


title: Bloodsport III – kumite

text: Bloodsport III – kumite () on vuonna 1996 saanut yhdysvaltalainen toimintaelokuva. Elokuvan on ohjannut Alan Mehrez ja käsikirjoittanut James Williams. Pääosissa näyttelivät Daniel Bernhardt ja Pat Morita.


title: Bloodsport III – kumite

text: Elokuva julkaistiin ensimmäisenä Australiassa joulukuussa 1996 ja myöhemmin Yhdysvalloissa vuonna 1997 suoraan videolle.


title: Bloodsport III – kumite

text: Alex Cardo joutuu elämänsä suurimpaan otteluun, kun hänen on oteltava Beastia vastaan kuolleen mestarinsa Sunin kuoleman kostoksi. Voittaakseen Beastin Cardo kääntyy Leungin puoleen, jolle hän jäi velkaa vankilassa ollessaan. Leung ohjaa Cardon Makaton luokse, joka ohjaa Cardoa henkisellä tiellä kukistaakseen Beastin ja rikospomo Duvalierin.


title: Mud Rock Vol II

text: Mud Rock Vol II on brittiläisen Mud-yhtyeen vuonna 1975 julkaistu järjestyksessään toinen studioalbumi. Esikoisalbumi "Mud Rockin" tavoin se sisältää enimmäkseen covereita vanhoista kappaleista, ja Nicky Chinnin ja Mike Chapmanin kirjoittamien kappaleiden määrä on kutistunut yhteen. Yhtyeen omia sävellyksiä levyllä ei ole. Levylle kuuluu muun muassa Mudin viimeinen Britannian listaykkönen, ”Oh Boy”.


title: Mud Rock Vol II

text: Albumin äänimaailmaa on sanottu esikoisalbumia hiotummaksi, vaikka sillä kuullut juhlimisen äänet ovat yhä mukana. Levyllä käytettiin myös avustavia muusikoita puhaltimia, jousia ja naispuolista taustalaulajaa myöten. Mudille tyypillisiin rock and roll -esityksiin lukeutuvat kappaleet ”Tallahassee Lassie” ja ”Let's Have a Party”. Solisti Les Gray puolestaan imitoi Elvis Presleytä kappaleessa ”One Night”.


title: Mud Rock Vol II

text: "Mud Rock Vol II:n" ilmestymisen aikoihin oli tullut tietoon Mudin ja Chinn/Chapman-kaksikon yhteistyön päättyminen sekä yhtyeen lähtö RAK Recordsilta. Levyn avauskappale ”The Secrets That You Keep” olikin viimeinen Chinnin ja Chapmanin Mudille kirjoittama kappale. Tosin kappale ”Moonshine Sally” julkaistiin vielä jälkeenpäin, mutta se oli levytetty jo aiemmin. Levylle kuulunut ”One Night” oli puolestaan viimeinen RAK Recordsin julkaisema Mud-single.


title: Mud Rock Vol II

text:
A-puoli
B-puoli


title: Sundankalahuuhkaja

text:
Sundankalahuuhkaja ("Ketupa ketupu") on pieni pöllöihin kuuluva lintu. Sitä tavataan Bruneissa Darussalamissa, Kambodžassa, Indonesiassa, Laosissa, Malesiassa, Myanmarissa, Thaimaassa ja Vietnamissa. Se on hävinnyt Singaporesta ja mahdollisesti Intiasta. Kookossaarilla se on vaelluslintu.
Sen luontaista elinpiiriä on subtrooppiset ja trooppiset kosteat alavat metsät ja sisämaan kosteikot, sekä laitumet, viljelmät, puutarhat ja kaupunkialueet.


title: Sundankalahuuhkaja

text: Siitä on käytetty myös tieteellistä nimeä "Bubo ketupu" (Christidis and Boles (2008)).


title: Rapakivenjärvi

text: Rapakivenjärvi on järvi Kotkan ja Kouvolan alueella Kymijoen vesistössä. Järvi on valuma-alueeltaan pieni, rehevä ja laajalti umpeenkasvanut. Se kuuluu Natura 2000 -alueisiin.


title: Rapakivenjärvi

text: Rapakivenjärven laskujoki Rapakivenjoki virtaa Kymijokeen. Jokea on ilmeisesti perattu vielä 1960-luvulla. Viimeisen jääkauden jälkeen Kymijoella on ollut laskuhaara Rapakivenjärven ja nykyisen Nummenjoen kautta mereen, jonka maankohoaminen on katkaissut. Kymijoen suurimpien tulvien aikana vesi on ajoittain virrannut vedenjakajan muodostumisen jälkeenkin samaa reittiä.


title: Rapakivenjärvi

text: Järven keskellä on pieni avovesialue, jota reunustaa myrkkykeison ("Cicuta virosa"), piukkasaran ("Carex elata") ja luhtakastikan ("Calamagrostis stricta") muodostamat kasvustot. Näiden ympärillä on osmankäämin ("Typha"), pullosaran ("Carex rostrata"), kurjenjalan ("Potentilla palustris") ja piurun ("Scolochloa festucacea") kasvustoja. Rantapuusto on valtaosin hieskoivikkoa ("Betula pubescens") ja varsinkin etelä- ja kaakkoisrannoilla on runsaasti lahopuuta.


title: Rapakivenjärvi

text: Alueen kasviharvinaisuuksia ovat juurtokaisla ("Scirpus radicans"), jonka esiintymä on Etelä-Suomen laajin, sekä piuru ja nuokkurusokki ("Bidens cernua").


title: Rapakivenjärvi

text: Rapakivenjärven linnusto ja erityisesti kahlaajalajisto on monipuolinen ottaen huomioon järven pienen koon.


title: Laajakoskenjärvi

text: Laajakoskenjärvi on järvi Kotkassa Laajakosken kylässä Kymijoen vesistössä. Järvi kuuluu Natura 2000 -alueisiin. Laajakoskenjärven erottaa Kymijoen itäisestä laskuhaarasta eli Pernoonhaarasta kapea kannas, jonka itäpuolella se sijaitsee. Järvellä on lyhyt lasku-uoma kannaksen poikki Kymijokeen.


title: Laajakoskenjärvi

text: Laajakoskenjärven vesikasvillisuusvyöhykkeet ovat laajat ja rehevät, eikä järvessä ole kovin laajoja avovesialueita. Järveä ympäröi pensaikkokaistale ja rantalehtoja, joita ympäröivät viljelyalueet.


title: Laajakoskenjärvi

text: Linnustoltaan Laajakoskenjärvi on monipuolinen pesimäpaikka ja huomattava muutonaikainen levähdysalue. Lajistoon kuuluu muun muassa runsaasti ruovikkolajistoa ja rantakanoja.


title: Mud’s Greatest Hits

text: Mud’s Greatest Hits on brittiläisen Mud-yhtyeen vuonna 1975 julkaistu kokoelma-albumi. Mukana ovat yhtyeen vuosien 1972–75 kaikkien singlejen A-puolet.A-puoli


title: Mud’s Greatest Hits

text: B-puoli


title: Codex Calixtinus

text: Codex Calixtinus on 1100-luvulta peräisin oleva käsikirjoitus, jota on säilytetty Espanjan Galiciassa Santiago de Compostelan katedraalissa. Käsikirjoitus liitetään paavi Calixtus II:een, joskin sillä arvellaan olleen useita kirjoittajia. Se on pääosaltaan pyhiinvaeltajille suunnattu matkaoppaan luontoinen teksti, lajissaan maailman vanhimpia. Sen laajuus on 225 sivua. Katedraalissa uskotaan olevan apostoli Jaakobin haudan, ja siksi kirkko on Euroopan suosituimpia pyhiinvaelluskohteita.


title: Codex Calixtinus

text: Käsikirjoituksen tekstillä pyritään vahvistamaan apostoli Jaakobin kulttia kuvaamalla hänen ihmetekojaan. Lisäksi tekstissä esitellään reitin varrelta löytyvien asukkaiden tapakulttuureja ja annetaan neuvoja pyhiinvaeltajille. Käsikirjoituksessa on myös liturgisia tekstejä ja polyfonisia sävellyksiä.


title: Codex Calixtinus

text: Yksi kirjoittajista on todennäköisesti ollut ranskalainen munkki Aymerico Picaud, joka oli mukana paavin pyhiinvaelluksella 1109.


title: Codex Calixtinus

text: Mittaamattoman arvokkaaksi sanottu käsikirjoitus varastettiin katedraalista heinäkuussa 2011. Varkaus huomattiin 5. heinäkuuta 2011. Varas oli saanut käsiinsä kassakaapin avaimet. Käsikirjoitusta säilytettiin kirkon arkistossa kassakaapissa, jonka ympärillä oli turvatoimia vähän aiemmin vahvistettu. Poliisi löysi käsikirjoituksen erään kirkon entisen työntekijän autotallista vuonna 2012. Käsikirjoitus oli säilynyt hyvässä kunnossa.


title: Dmitri Kozlov (kenraali)

text: Dmitri Timofejevitš Kozlov () (), oli neuvostoliittolainen sotilaskomentaja. Kozlov otti osaa muun muassa Venäjän sisällissotaan, talvisotaan sekä suureen isänmaalliseen sotaan.


title: Dmitri Kozlov (kenraali)

text: Dmitri Kozlov syntyi nykyisen Nižni Novgorodin alueen Razguljaikin kylässä. Hän liittyi vapaaehtoisesti puna-armeijaan 15. kesäkuuta 1918 ja osallistui Venäjän sisällissotaan pataljoonaan ja rykmentin komentajana. Kozlov valmistui sota-akatemiasta vuonna 1928 ja toimi vuoden 1930 jälkeen muun muassa 44. divisioonan komentajana ja Kiovan sotilaspiirin 8. armeijakunnan komentajana. Kozlov oli vuosina 1938–1939 puna-armeijan sota-akatemian yleisen taktiikan opettaja.


title: Dmitri Kozlov (kenraali)

text: Dmitri Kozlov osallistui talvisotaan ja toimi Neuvostoliiton 8. armeijassa armeijakunnan komentajana. Hänet oli nimitetty 8. armeijan 1. armeijakunnan komentajaksi 23. joulukuuta 1939, ja hän johti sitä sodan loppuun saakka.


title: Dmitri Kozlov (kenraali)

text:
Talvisodan jälkeen Kozlov oli Odessan sotilaspiirin komentajan sijainen ja 1941 Taka-Kaukasian sotilaspiirin komentaja.
Suuressa isänmaallisessa sodassa vuosina 1941–1945 Kozlov oli Taka-Kaukasian rintaman komentajan sijaisena. Hänet ylennettiin kenraaliluutnantiksi 19. tammikuuta 1943.


title: Dmitri Kozlov (kenraali)

text: Sotien jälkeen Kozlov toimi eri sotilaspiireissä komentajan sijaisena. Hän erosi vakinaisesta palveluksesta sairauden takia 28.6.1954, ja kuoli 6. joulukuuta 1967.


title: Kerttu Saarenheimo

text: Kerttu Kirsti Saarenheimo (o.s. Tanner; 20. joulukuuta 1922 Laitila – 14. kesäkuuta 2011 Helsinki) oli suomalainen kirjallisuudentutkija, Turun yliopiston kirjallisuuden professori ja tutki erityisesti suomenkielistä runoutta.


title: Kerttu Saarenheimo

text: Saarenheimo valmistui filosofian kandidaatiksi vuonna 1949 ja lisensiaatiksi vuonna 1954 Turun yliopistosta sekä väitteli siellä tohtoriksi vuonna 1955 V. A. Koskenniemen ehdottamasta aiheesta, myytillisistä tarinoista suomalaisessa taidelyriikassa. Hän toimi Turun yliopistossa kotimaisen kirjallisuuden dosenttina vuosina 1961–1968, apulaisprofessorina 1968–1971 ja professorina 1971–1986 sekä Turun yliopiston kirjallisuuden ja musiikkitieteen laitoksen johtajana vuosina 1977–1978 ja 1981–1985. Lisäksi hän oli ylimääräisenä kirjallisuuden opettajana Åbo Akademissa vuosina 1960–1963. Hän teki pitkän uran kirjallisuudentutkijana, ja hän on kirjoittanut muun muassa Katri Valan ja Elina Vaaran elämäkerrat.


title: Kerttu Saarenheimo

text: Saarenheimon puoliso oli toimittaja Eero Saarenheimo.


title: Femme fatale (täsmennyssivu)

text: Femme fatale on ”kohtalokasta naista” tarkoittava käsite. Femme Fatale voi tarkoittaa myös seuraavia:


title: Femme fatale (täsmennyssivu)

text: Yhtyeet:


title: Femme fatale (täsmennyssivu)

text: Albumit:


title: Femme fatale (täsmennyssivu)

text: Kappaleet:


title: Good Thing

text: Good Thing(s) tai The Good Thing(s) voi tarkoittaa:


title: Suomen Yrittäjäopisto

text: Suomen Yrittäjäopisto on oppilaitos, jolla on toimipaikat Kauhavalla, Hämeenlinnassa ja Seinäjoella. Suomen Yrittäjäopisto tarjoaa koulutusta ja konsultointia pääasiassa yrittäjyyden, taloushallinnon, johtamisen, kuljetusalan sekä liiketalouden ja kaupan alan osalta. Yrittäjäopistolla voi suorittaa aikuisten työelämän näyttötutkintoja, kuten yrittäjän ammattitutkinto, yritysjohtamisen erikoisammattitutkinto, yritysneuvojan erikoisammattitutkinto, liiketalouden perustutkinto, myynnin ammattitutkinto, kaupan esimiehen erikoisammattitutkinto, taloushallinnon ammattitutkinto, liikenne-esimiehen erikoisammattitutkinto sekä tieto- ja viestintäalan perus- ja ammattitutkinto.


title: Suomen Yrittäjäopisto

text:
Yrittäjäopiston asiakaskunta koostuu yrittäjistä ja yrittäjyyttä suunnittelevista henkilöistä, yritysten työntekijöistä ja esimiehistä, taloushallinnon osaajista sekä kuljetusalan ammattilaisista. Opiskelijoita on valtakunnallisesti vuositasolla yli 4000. Suomen Yrittäjäopisto toimii kiinteistä toimipisteistään käsin valtakunnallisesti. 2010-luvun ajan Suomen Yrittäjäopisto on ollut Suomen suurin yrittäjätutkintoja järjestänyt toimija.
Suomen Yrittäjäopisto perustettiin vuonna 1968. Aluksi koulutukset keskittyivät yrittäjyyteen, myöhemmin tarjonta on kasvanut kattamaan myös tietojenkäsittelyn, liiketalouden ja kaupan, kansainvälistymisvalmiuksiin liittyvää koulutusta sekä yrittäjyyttä tukevaa hanketoimintaa. Sysäys hanke- ja projektitoiminnan kehittymiseen lähti konkreettisista yrittäjyyteen liittyvistä tarpeista: oppilaitos on ollut mukana käynnistämässä käytännön yritystoimintaa niin lähiseudulla kuin ulkomaillakin.


title: Suomen Yrittäjäopisto

text: 1970- ja 1980-lukujen aikana oppilaitos kehittyi ja vakiinnutti asemaansa kaupan alan yrittäjyyskouluttajana sekä perinteisessä päiväkoulutuksessa että työn ohessa opiskelun mahdollistavassa monimuotokoulutuksessa. 1980-luvulla kehitettiin tietojenkäsittelyn koulutusta sekä oppilaitoksen yhteyteen perustetun yritysklinikan tutkimustoimintaa. Koulutustoiminnan kehittyessä oppilaitos huolehti myös opiskelijoiden asumistilanteesta rakentamalla paikkakunnalle opiskelija-asuntoja tarjoten majoituksen eri puolelta Suomea tuleville opiskelijoilleen.


title: Suomen Yrittäjäopisto

text: Lukuvuonna 1991–1992 Suomen Yrittäjäopisto sai luvan käynnistää väliaikaisen ammattikorkeakoulukokeilun yhdessä parinkymmenen muun oppilaitoksen kanssa. Yrittäjien ammattikorkeakoulun pienen ja keskisuuren liikkeenjohdon koulutusohjelma oli 160 opintoviikon laajuinen, ja siihen kuuluivat lukukauden mittaiset työharjoittelu- ja ulkomaanopintojaksot. Koulutusohjelma on suosittu, opiskelijat tulivat valtakunnallisesti. Toiminta itsenäisenä yksialaisena ammattikorkeakouluna ei ollut mahdollista, joten ammattikorkeakoulu yhdistettiin Seinäjoen monialaiseen ammattikorkeakouluun ja Yrittäjien ammattikorkeakoulu vakinaistettiin osaksi Seinäjoen ammattikorkeakoulua vuonna 1999.


title: Suomen Yrittäjäopisto

text: 2000-luvun alusta alkaen Suomen Yrittäjäopistolla on kehitetty suunnitelmallisesti aikuisten monimuotoista koulutusta. Koulutusta on kehitetty erityisesti työssäkäyvän aikuisen ja yrittäjän näkökulmasta mahdollistaen joustavat opintopolut, tutkinnon suorittamisen omassa työssä. Suomen Yrittäjäopiston toiminnassa korostuu myös opiskelijoiden henkilökohtainen ohjaus.


title: Suomen Yrittäjäopisto

text: Vuonna 2003 perustettiin myös kiinteä toimipaikka Hämeenlinnaan, Hämeen yrittäjien toimistolle, josta on siirrytty omiin vuokratiloihin Hämeenlinnan keskustaan. 2000-luvulla toiminta on kehittynyt vahvasti valtakunnalliseksi, vuositasolla koulutus- ja hanketoimintaa järjestetään kymmenillä eri paikkakunnilla.


title: Suomen Yrittäjäopisto

text: Suomen Yrittäjäopiston valmennukset voivat olla tutkintoihin valmistavia tai ammatillista lisäkoulutusta tiettyyn osaamistarpeeseen. Valmennukset suoritetaan työn ohessa. Perustutkintoihin sekä yrittäjävalmennukseen valmistavan koulutuksen voi opiskella täysin verkko-oppimisympäristössä, näyttötutkinto suoritetaan aina alan töissä.


title: Suomen Yrittäjäopisto

text: Yrittäjyysvalmennukset kattavat koko yrittäjyyden elinkaaren, aina perustamistoimista yrityksen omistajanvaihdokseen. Yrittäjäkoulutuksen yhteydessä on mahdollista suorittaa yrittäjän ammattitutkinto tai yritysjohtamisen erikoisammattitutkinto, yrittäjäkokemuksesta riippuen. Suomen Yrittäjäopisto on yksi pitkäikäisimmistä ja suurimmista mikro- ja pk-yrittäjien osaamista kehittävistä toimijoista. Vuonna 2014 Suomen Yrittäjäopisto oli jälleen Suomen suurin yrittäjätutkintojen järjestäjä yrittäjyysalan tutkintotoimikunnan tilastoinnissa.


title: Suomen Yrittäjäopisto

text: Suomen Yrittäjäopistossa aikuinen voi myös opiskella liiketalouden perustutkinnon eli merkonomin tutkinnon verkko-oppimisympäristössä.1990-luvulta alkaen oppilaitos on tarjonnut taloushallinnon alalta sekä taloushallinnon ammattitutkintoon valmistavaa koulutusta että lyhyempikestoista lisä- ja täydennyskoulutusta, esimerkiksi kirjanpidon perusteisiin liittyen. Yrityisneuvontatyötä tekevät voivat vahvistaa työssä tarvitsemaansa osaamista suorittamalla yritysneuvojan erikoisammattitutkinon. Kaupan alalla toimivat voivat puolestaan osoittaa ammattitaitonsa suoritamalla joko myynnin ammattitutkinnon tai kaupan esimiehen erikoisammattitutkinnon.


title: Suomen Yrittäjäopisto

text: Suomen Yrittäjäopiston ICT-yksikkö, SYOtec, tarjoaa tietojenkäsittelyn koulutuksia laajasti: aina perusopinnoista huippuosaamista vaativiin kokonaisuuksiin. SYOtecissä voi suorittaa tieto- ja viestintätekniikan perustutkinnon, -ammattitutkinnon tai sertifioitua Microsoft-osaajaksi Pearson VUE-testikeskuksessa.


title: Suomen Yrittäjäopisto

text:
Suomen Yrittäjäopisto on järjestänyt alalletulokoulutusta tavaraliikenneyrittäjille sekä traktoriyrittäjille 1990-luvun alusta alkaen.
Suomen Yrittäjäopiston kuljetusalan koulutukset ovat Liikenteen turvallisuusviraston TraFin hyväksymiä. Kuljetusalan koulutusta on tarjolla kuljetusyrittäjyyttä suunnitteleville (ns. liikennelupakoulutukset) ja kuljetus- ja logistiikka-alan yrittäjänä jo toimiville. Lisäksi koulutustarjontaan kuuluu liikenne-esimiehen erikoisammattitutkintoon valmistavat koulutukset sekä kuorma- ja linja-autonkuljettajien ammattipätevyyskoulutukset.


title: Grigori Kulik

text: Grigori Ivanovitš Kulik () (), oli puna-armeijan komentaja ja aikanaan Neuvostoliiton marsalkka, joka osallistui muun muassa Venäjän sisällissotaan, talvisotaan sekä suureen isänmaalliseen sotaan.


title: Grigori Kulik

text: Grigori Kulik syntyi 1890 Ukrainassa Pultavan kuvernementin Dudnikovon kylässä. Sotilasura alkoi tsaariin armeijassa sotamiehenä. Kulik valmistui myöhemmin vänrikkikoulusta vuonna 1915. Hän liittyi puna-armeijaan vuonna 1918 ja osallistui Venäjän sisällissotaan eri armeijoiden tykistökomentajana. Kulik toimi muun muassa Keski-Aasian sotilaspiirin tykistökomentajana ja puna-armeijan tykistöhallinnon päällikkönä vuosina 1926–1930. Divisioonan ja armeijakunnan komentajana hän oli vuosina 1930–1937. Vuodesta 1937 alkaen Kulik toimi jälleen puna-armeijan tykistöhallinnon päällikkönä (vuodesta 1940 päätykistöhallinto). Kulik valmistui sota-akatemiasta 1932.


title: Grigori Kulik

text: Kulik otti osaa myös talvisotaan, jossa hän toimi 2. luokan armeijankomentajan tehtävissä ja edusti Laatokan Karjalassa taistelleen Neuvostoliiton 8. armeijan ylijohtoa. Vuodesta 1937 alkaen Kulik toimi myös puolustusasiain kansankomissaarin Kliment Vorošilovin sijaisena.


title: Grigori Kulik

text: Talvisodan jälkeen Kulik ylennettiin 7.5.1940 Neuvostoliiton marsalkan arvoon sekä nimitettiin Neuvostoliiton sankariksi. Suuressa isänmaallisessa sodassa Kulik komensi mm. 54. armeijaa ja 4. kaartinarmeijaa. Hänet alennettiin kenraalimajuriksi 17. maaliskuuta 1942 ja ylennettiin taas kenraaliluutnantiksi huhtikuussa 1943. Tammikuussa 1944 Kulik toimi puna-armeijan joukkojen muodostamis- ja täydennyspäähallinnon päällikön toisena sijaisena.


title: Grigori Kulik

text: Kulik alennettiin 9. heinäkuuta 1945 uudelleen kenraalimajuriksi. Hänet pidätettiin ns. kenraalisalaliiton jutun yhteydessä 1947 ja teloitettiin ampumalla elokuussa 1950. Kulik rehabilitoitiin vuonna 1957, jolloin hänelle mm. palautettiin Neuvostoliiton marsalkan sotilasarvo ja Neuvostoliiton sankarin arvo.


title: Pavel Kurotškin

text: Pavel Aleksejevitš Kurotškin () (19. marraskuuta 1900 – 28. joulukuuta 1989), oli neuvostoliittolainen sotilasjohtaja, kenraali ja NKP:n keskuskomitean jäsen. Kurotškin otti osaa Venäjän sisällissotaan, talvisotaan ja suureen isänmaalliseen sotaan.


title: Pavel Kurotškin

text: Pavel Kurotškin syntyi nykyisen Smolenskin alueen Gornevon kylässä vuonna 1900. Hän osallistui Venäjän sisällissotaan sotamiehenä vuonna 1918 ja oli mukana muun muassa Talvipalatsin valtauksessa Pietarissa. Hän yleni sodan aikana ratsuväkirykmentin komentajaksi. Kurotskin valmistui puna-armeijan ylimmäisestä ratsuväkikoulusta vuonna 1923 ja sota-akatemiasta vuonna 1932. Kurotškin toimi 1920-luvulla muun muassa eskardoonanpäällikkönä ja ratsuväkirykmentin esikuntapäällikkönä. Hänet määrättiin sota-akatemian ratsuväen oppituolin vanhemmaksi johtajaksi huhtikuussa 1934. Sittemmin hän toimi Erityisen ratsuväkiprikaatin prikaatinkomentajana ja kesäkuussa 1939 Toisen ratsuväkiarmeijakunnan esikuntapäällikkönä. 4. lokakuuta 1939 Kurotškin nimitettiin Kiovan Erityisen sotilaspiirin esikuntapäälliköksi.


title: Pavel Kurotškin

text:
Talvisodassa Kurotškin toimi 28. jalkaväkiarmeijakunnan komentajana. Kurotškinin komentama armeijakunta otti osaa Viipurinlahden taisteluun maaliskuussa 1940. Kurotškinin johtamat joukot taistelivat Viipurinlahden länsirannan puolella.
Talvisodan jälkeen Kurotškin ylennettiin kenraaliluutnantiksi samana päivänä, kun Neuvostoliitto oli ottanut kenraaliarvot käyttöön 4. kesäkuuta 1940.


title: Pavel Kurotškin

text: Suuressa isänmaallisessa sodassa Kurotškin toimi erilaisten armeijoiden komentajana ja lyhyen ajan vuonna 1944 helmikuusta huhtikuuhun Toisen Valko-Venäjän rintaman komentajana. Hänet ylennettiin vuonna 1949 armeijankenraaliksi ja nimitettiin vuonna 1961 Frunzen sotilasakatemian professoriksi.


title: Daugavpilsin kaupunkipuolue

text: Daugavpilsin kaupunkipuolue (, DPP) oli latvialainen alueelliseen politiikkaan keskittynyt puolue, joka toimi Daugavpilsin kaupungissa. Vuonna 2000 perustettua puoluetta johti kaupungin pormestari Vitālijs Azarevičs.


title: Daugavpilsin kaupunkipuolue

text: Vuonna 2005 puolue liittyi Harmoniakeskus-allianssiin. Allianssi sai vuoden 2010 parlamenttivaaleissa 26,0 prosenttia äänistä ja 29 kansanedustajaa, joista yksi oli DPP:n. Vuonna 2011 Daugavpilsin kaupunkipuolue yhdistyi Sosiaalidemokraattinen puolue ”Harmonia” -nimiseen puolueeseen.


title: Slang

text: Slang on brittiläisen hard rock -yhtye Def Leppardin kuudes studioalbumi, joka julkaistiin vuonna 1996. Albumin tyyli poikkeaa bändin edellisistä tuotoksista radikaalisti ja sen tuotti Pete Woodroffe. Slang sijoittui Billboardin 200 -listalla sijalle 14 ja Britannian listoilla sijalle 5. Albumilta julkaistiin neljä singleä: "All I Want Is Everything", "Slang", "Work It Out" ja "Breathe A Sigh". Slang on ainoa Def Leppardin albumi, jonka kuvituksessa ei ole Def Leppardin logoa.


title: Grand Rapidsin verilöyly

text: Grand Rapidsin verilöyly sai alkunsa torstaina 7. heinäkuuta 2011, kun aseistautunut mies tappoi seitsemän ihmistä Grand Rapidsin kaupungissa Michiganin osavaltiossa. Epäilty ampuja Rodrick Dantzler tappoi myöhemmin itsensä pidettyään kolmea ihmistä panttivankinaan poliisien takaa-ajettua häntä.


title: Grand Rapidsin verilöyly

text: Epäilty asemies oli 34-vuotias tummaihoinen rakennusinsinööri Rodrick Dantzler. Dantzler oli tuomittu murtovarkaudesta vuonna 1992 oltuaan 15-vuotias. Hän eli lapsuudensa ilman isää isäpuolensa kanssa, joka käytti huumeita. Vuonna 1995 Dantzlerin äiti Victoria Dantzler hääti hänet ulos talostaan ja hankki lähetysmiskiellon. Myös kolme muuta naista olivat hankkineet lähestysmiskiellon Danztleria vastaan. Vuonna 1995 Dantzler sytytti äitinsä talon tuleen. Vuonna 1997 hänet tuomittiin perheväkivallasta ja omaisuuden tuhoamisesta. Vuonna 2000 Dantzleria syytettiin pahoinpitelystä hänen oltuaan osallisena tilanteessa, jossa erästä henkilöä ammuttiin: hänet tuomittiin kolmesta kymmeneen vuoteen vankeuteen. Vankilassa Dantzler osallistui vihanhallintaohjelmiin ja hankki ylioppilasdiplomin. Hänet vapautettiin vuonna 2005. Vapauttamisen jälkeen hänellä sanottiin olevan kaksisuuntainen mielialahäiriö eikä hän ottanut lääkkeitään. Vuonna 2010 Dantzleria syytettiin pahoinpitelystä ja hänet tuomittiin vuodeksi vankeuteen. Hänen äitinsä kuvaili hänellä olevan "erittäinen tulinen temperamentti, joka käyttäytyy väkivaltaisesti ilman ajattelua." Dantzler käytti alkoholia ja huumeita päivää ennen ammuskelua. Hänellä tiedettiin olleen alkoholiongelma.


title: Grand Rapidsin verilöyly

text: Michiganin kuvernööri Rick Snyder ilmaisi "surunvalittelunsa ja syvän osanottonsa" ja kutsui ammuskelua "tajuttomaksi ja traagiseksi väkivalta-aalloksi".


title: Pavel Ponedelin

text: Pavel Grigorjevitš Ponedelin () () oli neuvostoliittolainen prikaatinkomentaja ja kenraali. Hän osallistui Venäjän sisällissotaan, talvisotaan sekä Suureen isänmaalliseen sotaan. Hänet teloitettiin myöhemmin maanpetoksesta.


title: Pavel Ponedelin

text: Pavel Ponedelin toimi vuosina 1926–1930 31. jalkaväkidivisioonan komentajana. Vuosina 1930–1933 Ponedelin toimi Frunzen sotilasakatemian opettajana. Vuosina 1933–1934 hän toimi 95. jalkaväkidivisioonan komentajana.


title: Pavel Ponedelin

text: Talvisodassa Ponedelin toimi 139. jalkaväkidivisioonan komentajana 15. joulukuuta 1939 alkaen. Hän siirtyi tehtävään Nikolai Beljajevin tilalle, joka oli epäonnistunut Tolvajärven–Ägläjärven taisteluissa. Ponedelin vastasi divisioonan komentamisesta sodan loppuun saakka. Talvisodan jälkeen Ponedelin toimi Leningradin sotilaspiirin vastaavana komentajana vuosina 1940–1941.


title: Pavel Ponedelin

text: Ponedelin osallistui alkuun suureen isänmaalliseen sotaan, mutta joutui vuonna 1941 sotavankeuteen. Hän oli sotavankeudessa vuosina 1941–1945. Sodan jälkeen hänet pidätettiin maanpetoksesta, koska oli antanut itsensä saksalaisten vangiksi. Josif Stalinin määräyksellä hänet teloitettiin ampumalla vuonna 1950. Juuri ennen teloitustaan Ponedelin oli lausunut ”"Minä kuolen ihan kaikessa rauhassa, koska syntyperäisenä neuvostoliittolaisena maani ottaa vastaan minun tuhkani".” Ponedelin rehabilitoitiin vuonna 1956.


title: Daniel Bernhardt

text: Daniel Bernhardt (s. 31. elokuuta 1965 Worblaufen, Sveitsi) on sveitsiläinen näyttelijä ja entinen malli.


title: Daniel Bernhardt

text: Bernhardt opiskeli arkkitehdiksi Bernissä ja valmistumisensa jälkeen hän perusti veljensä kanssa kamppailukoulun. Bernhardt on harjoitellut kamppailulajeja 15-vuotiaasta lähtien, kuten potkunyrkkeilyä, kungfuta ja taekwondoa. Hän työskenteli vaatemallina Pariisissa, Ranskassa ja myöhemmin myös New Yorkissa. Bernhardt esiintyi Versacen mainoksessa yhdessä Jean-Claude Van Dammen kanssa, josta hän sai innostuksen esiintyä toimintanäyttelijänä.


title: Daniel Bernhardt

text: Bernhardt päätti tehdä itsestään esittelyvideon ja lähetti sen eri tuottajille, joista Marc DiSalle huomasi Bernhardtin kamppailutaidot ja onnistui saamaan hänet alun perin Jean-Claude Van Dammen tähdittämän "Bloodsport – viimeiseen asti" elokuvan jatko-osaan "Bloodsport II – The Iron Hand". Berhardt esiintyi vielä "Bloodsport III – kumitessa", kunnes päätyi esiintymään kolmessa suoraan videolle julkaistuissa toimintaelokuvissa "Future War", "True Vengeance" ja "Perfect Target". Hän palasi vielä vuonna 1999 viimeisen kerran Bloodsportin pariin elokuvasarjan neljännessä osassa "". Sittemmin Bernhardt on esiintynyt elokuvissa "G2", "Matrix Reloaded", Chuck Norrisin esittämässä "The Cutter" ja "Supreme Champion".


title: Hümmət

text: Hümmət (lausutaan [hymmä´t], suomeksi ”Energia”, ) oli azerbaidžanilainen sosiaalidemokraattinen järjestö. Se perustettiin vuonna 1904 Venäjän sosiaalidemokraattisen työväenpuolueen Bakun komitean yhteyteen tekemään propagandatyötä azeriväestön keskuudessa. Järjestö toimi yhteistyössä bolševikkien kanssa, mutta taktisista syistä se esiintyi usein itsenäisenä. Hümmətin perustajiin kuuluivat Prokofi Džaparidze, Aleksandr Stopani ja Sultan Məcid Əfəndiyev. Järjestön johdossa toimivat myös Məşədi Əzizbəyov, Məmməd Məmmədyarov, Nəriman Nərimanov ja Stepan Šaumjan.


title: Hümmət

text: Vuosien 1905–1907 vallankumouksen jälkeen Hümmətin toiminta lamaantui. Järjestö perustettiin uudelleen helmikuun vallankumouksen jälkeen vuonna 1917. Neuvostovallan kaaduttua Bakussa heinäkuussa 1918 Hümmətin bolševikkijohtajat siirtyivät maan alle tai pakenivat Astrahaniin, kun taas Tbilisissä kesällä 1917 perustettu menševikkiryhmä osallistui Azerbaidžanin demokraattisen tasavallan parlamentin toimintaan. Vuonna 1919 ryhmät tekivät yhteistyötä. Helmikuussa 1920 VKP(b):n Bakun järjestö, Hümmətin bolševikit ja iranilaisten työläisten Ədalət perustivat Azerbaidžanin kommunistisen puolueen.


title: Georg Smirnoff

text: Georg Smirnoff (16. helmikuuta 1840 Vaasa – 9. lokakuuta 1896 Helsinki) oli suomalainen lääkäri ja Helsingin yliopiston professori.


title: Georg Smirnoff

text: Smirnoffin vanhemmat olivat kauppias Mikael Smirnoff ja Klara Johanna Lindeqvist. Hän valmistui filosofian kandidaatiksi 1864, lääketieteen lisensiaatiksi 1870 ja lääketieteen ja kirurgian tohtoriksi 1871. Toimittuaan Helsingin yleisen sairaalan ihotautien ja sukupuolitautien osaston vt. johtajana ja samalla Helsingin yliopiston sukupuolitautiopin vt. professorina vuodesta 1881 hänet nimitettiin vakinaiseksi professoriksi 1894. Yliopiston sukupuolitautiopin dosenttina Smirnoff oli toiminut 1885–1894. Professorin virkaa varten hän oli julkaissut kolme väitöskirjaa 1883–1890, mutta ne kaikki hylättiin. Tämä sai hänet hyökkäämään kuuden lentolehtisen voimin lääketieteellistä tiedekuntaa vastaan. Smirnoff kehitti mm. lihakseen ruiskeena annettavan elohopeasuolalääkityksen syfiliksen hoitoon. Hän kuoli naimattomana Helsingissä 1896.


title: Kalle Soini

text: Kalle Ahti Soini (13. helmikuuta 1884 Mouhijärvi - 24. toukokuuta 1946 Tampere) oli suomalainen karjatalousmies ja Kokoomuksen kansanedustaja.


title: Kalle Soini

text: Soinin vanhemmat olivat maanviljelijä Juho Malakias Soini (alkujaan Toijanen) ja Matilda Elisabet Soini. Hän valmistui agronomiksi 1911 ja toimi kansanopiston johtajana ja maamieskoulun opettajana 1912-1915, osuuskunta Karjan johtajana 1915-1916, Suomen Sahanomistajainyhdistyksen maanviljelyskonsulenttina 1916-1918, Satakunnan maanviljelysseuran karjatalouskonsulenttina 1919-1921 sekä sen jälkeen Länsi-Suomen Karjanjalostusyhdistyksen eli LSK:n toiminnanjohtajana, paneutuen mm. lypsykarjan jalostukseen. Vuodesta 1933 vuoteen 1944 Soini oli Kokoomuksen kansanedustaja. Hän toimi lisäksi monissa eri järjestöissä ja oli mm. Karjakunnan hallintoneuvoston puheenjohtaja. Vuonna 1935 hänelle myönnettiin maanviljelysneuvoksen arvonimi.


title: Kalle Soini

text: Soinin puoliso vuodesta 1913 oli Anna Matilda Suominen.


title: FK Arsenal Kiova

text: FK Arsenal Kiova () on ukrainalainen jalkapalloseura, joka pelaa Ukrainan toiseksi korkeimmalla sarjatasolla 1. liigassa.


title: FK Arsenal Kiova

text: Seura on perustettu nykymuodossaan vuonna 2014 kannattajien toimesta seuraajaksi vuosina 1925–1964 ja 2001–2013 toimineille samannimisille seuroille. Se pelaa kotiottelunsa Kiovan lähistöllä Štšaslyvessa. Seura on tunnettu erityisesti vahvasta kannattajakulttuuristaan, Arsenalin ultrat ovat Ukrainan ainoa antirasistinen ja antinationalistinen ryhmittymä useimpien joukkueiden kannattajatoiminnan rakentuessa vahvasti äärioikeistolaisten ideologioiden ympärille.


title: Eino Hemmilä

text: Eino Mikael Hemmilä (6. elokuuta 1902 Alavieska – 24. huhtikuuta 1969 Kokkola) oli suomalainen toimittaja, pakinoitsija ja kirjailija.


title: Eino Hemmilä

text: Hemmilän vanhemmat olivat itsellinen Konstantin Manunpoika Hemmilä ja hänen toinen vaimonsa Sofia Mikontytär. Pienviljelijäperheeseen syntynyt Hemmilä kävi kansakoulun ja oli innokkaasti mukana kotipaikkakuntansa Alavieskan nuorisoseuraliikkeessä. Hän pyrki myös parantamaan tietojaan itseopiskelun avulla.


title: Eino Hemmilä

text: Hemmilä aloitti lehtiuransa Kalajokilaakso-lehden toimitussihteerinä. Hän oli Keskipohjanmaa-lehdessä tilapäistoimittajana 1932–1935 ja sen jälkeen uutistoimittajana sekä toimitussihteerinä aina vuoteen 1952 saakka. Hemmilä opiskeli 1934–1935 Yhteiskunnallisessa korkeakoulussa. Hän toimitti 1930-luvulla Keskipohjanmaa-lehden kaunokirjallista kuukausiliitettä ja piti siinä yhteydessä kirjoittajakoulua harrastajakirjoittajille. Hemmilä kirjoitti myös itse pari nuorisokirjaa.


title: Eino Hemmilä

text: Hemmilä alkoi kirjoittaa 1930-luvun lopulla pakinoita nimimerkillä "Hervo" ja jatkoi tätä aina 1950-luvun alkuun saakka. Hemmilä harrasti myös maalausta ja varsinkin 1940-luvun lopulta lähtien erityisesti hänen Lapin-aiheiset maalauksensa alkoivat saada arvostusta. Hemmilä piti muutaman taidenäyttelyn Kokkolassa ja hänen töitään hankittiin myös Kokkolan Taidemuseoon. 1940-luvulta alkaen hän kirjoitti myös taidepakinoita nimimerkillä "Poropeukalo".


title: Eino Hemmilä

text: Hemmilä oli 1952–1954 Lapin Kansa-lehden päätoimittajana mutta joutui eroamaan jouduttuaan erimielisyyksiin lehden omistajan kanssa. Hän oli sitten kuvaamataidon opettajana Raahen Porvari- ja Kauppakoulussa ja sen jälkeen Kokkolassa Keskipohjanmaan Osuuskaupan liikkeen somistajana. 1960-luvulla hän tuli toimeen lähinnä maalauksistaan saamillaan tuloilla.


title: Eino Hemmilä

text: Eino Hemmilä oli naimisissa 1936–1960 Enna Sohvi Halosen (1898–1960) kanssa. Heillä oli yksi ottotytär.


title: Richard C. Duncan

text: Richard Duncan on maailman energiantuotannon nopeaa alenemista koskevan Olduvai-teorian pääasiallinen kehittäjä. Hän on sähkötekniikan diplomi-insinööri (1969) sekä systeemitekniikan tohtori (1973) Washingtonin yliopistosta. Hän on opettanut tekniikan alaa, työskennellyt Learjetille ja Boeingille sekä toiminut sähkövoimatekniikan alalla. Vuonna 1992 hän perusti instituutin "Institute on Energy and Man".


title: Richard C. Duncan

text: Duncanin kehittämän Olduvai-teorian mukaan maailman energiantuotanto henkeä kohden alkaa nopeasti pienemään vuoden 2007 paikkeilla, kun fossiilisten polttoaineiden tuotanto jää kysynnästä jälkeen. Seurauksena on katastrofaalinen yhteiskunnallinen sekä taloudellinen romahdus, joka alkaa maailmanlaajuisilla sähkökatkoksilla. Duncan esittää, että ihmiset taantuvat lopulta kivikauden tyyppiseen elämäntapaan sen jälkeen, kun suurin osa maailman väestöstä on tuhoutunut 2000-luvun ensimmäisen vuosisadan aikana.


title: Richard C. Duncan

text: Hän perustaa teoriansa sille tosiasialle, että maailman väestömäärä ja maaöljyn kulutus kasvoivat 1900-luvulla lähes täysin samaa tahtia, mutta vuodesta 1979 lähtien väestö on kasvanut hieman nopeammin kuin energiankulutus. Duncan olettaa teollisen yhteiskunnan elinkaaren olevan suunnilleen 100 vuoden pituinen. Vuonna 1930 energiankulutus henkeä kohden saavutti 30 prosentin osuuden vuoden 1979 huippuarvostaan, joten Duncanin mukaan vuonna 2030 keskimääräinen energiankulutus on taas pudonnut vuoden 1930 tasolle. Vuodet 1930–2030 muodostavat siis teollisuussivilisaation ajanjakson.


title: Richard C. Duncan

text: Duncanin tutkimusaineisto, jonka hän on koonnut yhteistyössä geologi Walter Youngquistin kanssa, on otettu laajasti käyttöön tutkittaessa öljyntuotannon historiallisia ja nykyisiä trendejä sekä öljyvarojen ehtymistä.


title: Arnold Laurell

text: Arnold August Laurell, kirjailijanimi A. Laurio (13. joulukuuta 1894 Kuopio – 3. tammikuuta 1972 Leppävirta) oli suomalainen toimittaja, kirjailija ja suomentaja.


title: Arnold Laurell

text: Laurellin vanhemmat olivat tukkipäällysmies Henrik August Laurell ja Katri Hämäläinen. Hän kävi Kuopion lyseota 1905–1915 ja oli sitten toimittajana Kuopiossa vuoteen 1925 saakka. Laurell asui 1945 Leppävirralla.


title: Arnold Laurell

text: Laurell oli naimisissa vuodesta 1938 Atta Jadwiga Mexmontanin kanssa.


title: Arnold Laurell

text: Nimellä "A. Laurio" :


Botanic Gardens Conservation International (BGCI) on kasviensuojeluun keskittynyt järjestö. Siihen kuuluu yli 700 kasvitieteellistä puutarhaa 118 maasta.


title: Botanic Gardens Conservation International

text: BGCI perustettiin Kansainvälisen luonnonsuojeluliiton alaisuudessa vuonna 1987. Se on tämän jälkeen laajentunut maailman suurimmaksi kasvien suojeluun keskittyväksi verkostoksi. BGCI on kasvitieteellisten puutarhojen avulla listannut yli 150 000 kasvia, joita viljellään kasvitieteellisissä puutarhoissa ympäri maailmaa. Niihin kuuluu myös 12 000 uhanalaista kasvilajia. Vuonna 2000 BGCI julkaisi kansainvälisen esityksen kasvitieteellisille puutarhoille kasviensuojelua varten. Esityksen on allekirjoittanut 472 puutarhaa, jotka ovat siten lupautuneet panostamaan kasviensuojeluun.


text: BGCI:n päämaja sijaitsee Lontoossa. Sillä on toimistoja myös Kiinassa, Venäjälla, Singaporessa ja Yhdysvalloissa sekä edustaja Kanariansaarilla, Kolumbiassa, Saksassa ja Alankomaissa.


title: Stuart Percy

text: Stuart Percy (s. 18. toukokuuta 1993 Oakville, Ontario) on kanadalainen jääkiekkoilija, pelipaikaltaan puolustaja. Hänellä on japanilaisia sukujuuria. Hän siirtyi kaudeksi 2016–2017 Pittsburgh Penguinsin organisaatioon. Toronto Maple Leafs oli varannut Percyn numerolla 25 .


title: Stuart Percy

text: Ensimmäisellä kaudellaan OHL:ssä Percy tehtaili 19 pistettä. Hänen edustamansa Mississauga eteni pudotuspeleissä välierävaiheeseen, jossa se hävisi Barrie Coltsille otteluin 1–4. Seuraavan kauden pudotuspeleissä Percy oli joukkueensa toiseksi tehokkain puolustaja 12 pisteellä. Hänen joukkueensa eteni finaaleihin Owen Sound Attackia vastaan. Finaaleissa ratkaisu venyi seitsemänteen otteluun. Ottelu jatkui jatkoajalle saakka, jossa Jarrod Maidens ratkaisi voiton Owen Sound Attackille.


title: Stuart Percy

text: Percy pelasi OHL-sarjassa vuoteen 2013, jolloin hän siirtyi ammattilaiseksi. Hän pelasi juniorikautensa jälkeen keväällä 2013 neljä peliä AHL-sarjan Toronto Marliesissa. Seuraavan kauden Percy vietti kokonaisuudessa Marliesissa.


title: Stuart Percy

text: Percy pelasi itselleen kauden 2014–2015 harjoitusleirillä paikan Toronto Maple Leafsin kokoonpanoon. Hän pelasi kahdeksassa neljästätoista ensimmäisestä ottelusta. Korbinian Holzer vei kuitenkin hänen paikkansa. Percy lähetettiin takasin farmiseura Marliesiin ja pelasi kauden aikana enää yhden NHL-ottelun. Seuraavalla kaudella Percy pääsi kolmesti Maple Leafsin kokoonpanoon.


title: Stuart Percy

text: Percy pelasi kolmen kauden aikana Maple Leafsissa vain 12 NHL-ottelua. Marliesissa hänelle merkittiin 177 runkosarja- ja 35 pudotuspeliottelua. Runkosarjassa hän teki tehot 10+54. Percy teki kesällä 2016 vuode sopimuksen Pittsburgh Penguinsin kanssa.


title: Herra Popper ja pingviinit

text: Herra Popper ja pingviinit () on yhdysvaltalainen komediaelokuva, jonka on tuottanut 20th Century Fox ja jonka pääosassa näyttelee Jim Carrey. Elokuva perustuu samannimiseen kirjaan. Elokuvassa varakas newyorkilainen liikemies Tom Popper (Carrey) perii kuusi pingviiniä. Hänen elämänsä ottaa kuitenkin uuden suunnan, kun hän alkaa muuttaa asuntoaan talviseksi ihmemaaksi. Elokuvan lavasteita vaatineet kohtaukset kuvattiin Steiner Studios -studioilla.Rotten Tomatoes -verkkosivustolla elokuva on saanut 48 % hyväksytyn arvosanan. Sivustolla elokuvaa kuvataan "vaisuksi ja täysin ennalta arvattavaksi". Film-O-Holic-sivustolla elokuva puolestaan on saanut yhden tähden viidestä.


title: Erik Kihlman

text: Erik Lorenzo Kihlman (4. helmikuuta 1895 Vaasa – 16. lokakuuta 1933 Porvoo) oli suomalainen kirjallisuudentutkija.


title: Erik Kihlman

text: Kihlmanin vanhemmat olivat hallintoneuvos Lorenzo Kihlman ja Ida Mathilda Ekström. Hän pääsi ylioppilaaksi 1913 ja valmistui filosofian kandidaatiksi 1916 ja maisteriksi, lisensiaatiksi sekä tohtoriksi 1921.


title: Erik Kihlman

text: Kihlman toimi Helsingin yliopiston kirjallisuudenhistorian dosenttina 1926–1933. Hän kuului Nya Argus -lehden toimitukseen 1918–1933 ja hän oli Uusmaalaisen osakunnan kuraattorina 1927–1930.


title: Erik Kihlman

text: Erik Kihlman oli naimisissa 1926–1933 kirjailija Mikael Lybeckin tyttären Gunnel Lybeckin (k. 1933) kanssa.


title: Hugo Sandelin

text: Lars Hugo Sandelin (19. maaliskuuta 1860 Lohtaja – 12. marraskuuta 1933 Aitolahti) oli suomalainen pappi ja lyseon lehtori.


title: Hugo Sandelin

text: Sandelinin vanhemmat olivat lääninrovasti Karl Robert Sandelin ja Maria Fredrika Ottelin. Hän pääsi ylioppilaaksi 1879 ja valmistui filosofian kandidaatiksi 1886. Sandelin vihittiin papiksi 1883. Hän teki opintomatkan Ruotsiin, Tanskaan ja Saksaan 1904–1905.


title: Hugo Sandelin

text: Sandelin toimi Viipurin ruotsalaisen tyttökoulun uskonnon ja suomenkielen kollegana 1888–1891, Porin suomalaisen lyseon uskonnon, logiikan ja ruotsinkielen lehtorina 1891–1923 ja lyseon vt. ja vakinaisena rehtorina 1893–1923 sekä Tampereen lyseon uskonnon ja filosofian alkeiden vanhempana lehtorina 1923–1925. Sandelin oli Aitolahden vt. kirkkoherra 1924–1930 ja vakinainen kirkkoherra 1930–1933 sekä Tampereen tuomiokapitulin asessori 1932–1933. Hän sai Helsingin yliopiston teologian kunniatohtorin arvon 1923.


title: Hugo Sandelin

text: Sandelin oli Porin kaupunginvaltuuston jäsen 1914–1921.


title: Hugo Sandelin

text: Hugo Sandelin oli naimisissa vuodesta 1888 Julia Elisabeth Öllerin kanssa.


title: Adolf V. Streng

text: Adolf Voldemar Streng (9. toukokuuta 1852 Räisälä – 22. elokuuta 1933 Helsinki) oli suomalainen lyseon lehtori, rehtori ja latinan kielen kieliopin ja sanakirjan tekijä.


title: Adolf V. Streng

text: Strengin vanhemmat olivat pastori Erik Volmar Streng ja Rosa Karolina Starck. Hän pääsi ylioppilaaksi 1868 ja valmistui filosofian kandidaatiksi 1873 sekä lisensiaatiksi 1886. Streng oli naimisissa 1880–1932 Saima Siviä Vilhelmina Schildtin (s. 1854) kanssa, metsänhoitaja, taidemaalari Wäinö Wolmar Streng (1882-1919) oli heidän poikansa. Streng toimi Helsingin alkeisopiston opettajana 1875–1879, Viipurin yksityisen suomalaisen lyseon opettajana ja johtajana 1879–1881 ja 1882–1883, Helsingin alkeisopiston opettajana 1883–1887 sekä Suomalaisessa normaalilyseossa latinan ja kreikan lehtorina 1887–1891, kielten yliopettajana vuodesta 1891 ja rehtorina 1891–1908. Hän oli alkeisoppilaitosten ja tyttökoulujen järjestelykomitean jäsen 1906, yksityiskoulukomitean puheenjohtaja 1909 ja Helsingin seurakuntien kirkkovaltuuston jäsen vuodesta 1913. Streng sai professorin arvon 1907.


title: Adolf V. Streng

text: Streng omisti Räisälässä sijainneen Ivaskan hovin kartanon vuosina 1890–1921.


title: Ernst Ahlbom

text: Ernst Henric Wilhelm Ahlbom (18. maaliskuuta 1866 Västmanland, Ruotsi – 15. elokuuta 1934 Helsinki) oli ruotsalaista syntyperää oleva teatterinjohtaja ja näyttelijä.


title: Ernst Ahlbom

text: Ahlbomin vanhemmat olivat tilanomistaja V. Ahlbom ja Charlotta Gumaelius. Hän kävi oppikoulua ja suoritti 1883 Josephsonin teatterikoulun. Ahlbom toimi kiertuenäyttelijänä 1884–1894, oli Helsingin ruotsalaisen teatterin näyttelijänä 1894–1896 sekä johti omaa teatterikiertuettaan 1896–1898. Hän oli sitten näyttelijänä ja ohjaajana Turun ruotsalaisessa teatterissa 1898–1900 ja Helsingin ruotsalaisessa teatterissa 1900–1919. Ahlbom oli Vaasan ruotsalaisen teatterin johtajana vuoteen 1920 saakka ja sen jälkeen Turun ruotsalaisen teatterin johtajana 1920–1926.


title: MSK Group

text: MSK Group Oy (Maaseudun Kone -konserni) on Etelä-Pohjanmaalla, Kauhavan Ylihärmässä toimiva perheyritys. Yritys hallinnoi tytäryhtiöitään, jotka ovat MSK Cabins Oy, MSK Plast Oy, Junkkari Oy ja Juncar Oy. Kaikilla konserniyrityksillä on sertifioidut ISO 9001 ja ISO 14001 -laatu ja ympäristöjärjestelmät. Yrityksen juuret juontavat vuoteen 1950, jolloin Ville Isosaari perusti Maaseudun Koneen. Maaseudun Koneen ensimmäinen tuote oli vanerista tehty olkilietso. MSK Groupin konsernijohtajana toimii Timo Lehtioja.


title: MSK Group

text: MSK Cabins Oy valmistaa turvaohjaamoita maailmanlaajuisesti toimivan Valtran traktoreihin. Yrityksen on perustanut Ville Isosaari 14.4.1950. MSK Cabinsin toimitusjohtajana toimii Markus Näsi.


title: MSK Group

text: MSK Plast Oy valmistaa esimerkiksi konepeittoja maailmanlaajuisesti toimivan Valtran traktoreihin. Yrityksen yksi erikoisala on reaktiovalu Suomessa ainutlaatuisesta Telene-materiaalista. MSK Plastin toimitusjohtajana toimii Jaakko Lipponen.


title: MSK Group

text: Junkkari Oy valmistaa esimerkiksi Junkkari-nimisiä kylvökoneita ja traktoreiden perävaunuja. Junkkari on ensimmäinen suomalainen maatalouskoneiden suunnittelija ja valmistaja, jolle on myönnetty ISO 9001 -sertifikaatti. Lisäksi yhtiöllä on myös ISO 14001 -ympäristösertifikaatti. Junkkarin toimitusjohtajana toimii Harri Hytönen.


title: MSK Group

text: Juncar Oy valmistaa Muuli-, Juncar- ja JC-Trailer-merkkisiä autoperävaunuja ja veneenkuljetustrailereita. Juncar on yli 30 vuoden kokemuksellaan Suomen suurin autoperävaunujen valmistaja sekä ensimmäinen alalla toimiva yritys, jolla on sertifioidut ISO 9001 ja ISO 14001 -laatu ja ympäristöjärjestelmät. Juncarin toimitusjohtajana toimii Tero Suomalainen.


title: Pörssi (opiskelijajärjestö)

text: Pörssi – Jyväskylän yliopiston kauppakorkeakoulun opiskelijat ry on Jyväskylän yliopiston kauppakorkeakoulun opiskelijoiden ainejärjestö. Pörssi ry on myös yksi Suomen Ekonomien kylteriyhdistyksistä. Yhdistys on perustettu vuonna 1968 ja sen jäseneksi voivat kuulua kaikki Jyväskylän yliopistossa kauppatieteiden maisterin tai kandidaatin tutkintoa suorittavat opiskelijat.


title: Pörssi (opiskelijajärjestö)

text: Pörssi ry:ssä on noin 1800 jäsentä, jotka koostuvat johtamisen, laskentatoimen, markkinoinnin, yrittäjyyden, ympäristöjohtamisen, kansantaloustieteen ja tietojärjestelmätieteen koulutusohjelmien opiskelijoista. Järjestön toimintaa johtaa hallitus, joka valitaan vuosittain marras-joulukuun syyskokouksessa. Pörssin toimitilat ovat Jyväskylän yliopiston Mattilanniemen kampuksella, jossa sijaitsee yhdistyksen toimisto sekä opiskelijoiden oleskelutila "Selvitystila" eli "Selkkari".


title: Pörssi (opiskelijajärjestö)

text: Yhdistyksen tehtäviin kuuluu jäsentensä etujen valvominen ja erilaisten opiskelua tehostavien sekä helpottavien palveluiden tarjoaminen. Pörssi myös tekee yhteistyötä opiskelijoille hyödyllisten verkostojen kanssa, tukee opiskelijoiden urheilu- ja liikuntatoimintaa sekä järjestää esimerkiksi erilaisia yritysvierailuita, ekskursioita sekä juhlia.


title: Pörssi (opiskelijajärjestö)

text: Pörssin järjestämiä tapahtumia ovat mm. "Pörssin Perinteinen rinnerieha", akateeminen ura- ja rekrytointitapahtuma Firmamessut sekä valmennuskurssit Jyväskylän yliopiston kauppakorkeakouluun pyrkiville.


title: Pörssi (opiskelijajärjestö)

text: Jyväskyläläinen opiskelijatapahtuma Kauppakadun Appro sai aikoinaan alkunsa 1970-luvulla AIESEC-pörssiläisten perustamana.


title: Pörssi (opiskelijajärjestö)

text: Yhdistyksellä on oma jäsenlehti "Pörssikurssi – Kapitalistisen ilosanoman tuoja", joka ilmestyy viisi kertaa vuodessa. Lehti käsittelee ajankohtaisia kauppatieteiden opiskelijoita koskettavia asioita.


title: Pörssi (opiskelijajärjestö)

text: Pörssin jäseniä kutsutaan tuttavallisesti pörssiläisiksi. Ensimmäisen vuoden opiskelijat ovat fukseja; virallisesti heistä tulee pörssiläisiä fuksiaisissa Harjun päällä vannottavan "Pörssiläisen valan" jälkeen. Pörssin järjestämiin vapaa-ajan tapahtumiin pörssiläiset pukeutuvat valkoisiin opiskelijahaalareihinsa.Pörssi ry:n kotisivut


title: Phillip Danault

text: Phillip Danault (s. 24. helmikuuta 1993 Victoriaville, Quebec) on kanadalainen jääkiekkoilija, pelipaikaltaan vasen laitahyökkääjä. Hän edustaa NHL-joukkue Montreal Canadiensia. Blackhawks varasi Danaultin numerolla 26 varaustilaisuudessa .


title: Joonas Hiirikoski

text: Joonas Hiirikoski (s. 30. tammikuuta 1989, Nurmo) on suomalainen pesäpalloilija. Hiirikoski edustaa kaudella 2013 Superpesiksessä pelaavaa Seinäjoen Jymy-Jusseja. Hiirikosken kasvattajaseura on Nurmon Jymy, jossa hän teki myös Superpesis-debyyttinsä kaudella 2008. Hiirikoski on Nurmon ja Seinäjoen lisäksi edustanut urallaan Ylistaron Kilpa-Veljiä.


title: Joonas Hiirikoski

text: Nurmon Jymyn kasvatti on pelannut aikuisten sarjoissa vuodesta 2005 lähtien jolloin hän pelasi ensimmäisen Suomensarja-pelinsä. Kaudet 2005-2008 Hiirikoski pelasikin lähinnä Suomensarjaa ja Nuorten Superpesistä. Kaudella 2009 Hiirikoski pelasi Nurmon Jymyn farmiseurana tuolloin toimineessa Ylistaron Kilpa-Veljissä, jonka jälkeen hänet nostettiin seuraavaksi kaudeksi mukaan Superpesiksen rinkiin. Kaudet 2010-2012 Hiirikoski pelasi Nurmon edustusjoukkueessa. Kaudeksi 2013 Hiirikoski siirtyi uuteen Jymy-Jussien seuraan, joka muodostui Nurmon Jymyn ja Seinäjoen Maila-Jussien edustusjoukkueiden fuusiosta.


title: Use Your Imagination

text: Use Your Imagination on brittiläisen Mud-yhtyeen kolmas studioalbumi, joka ilmestyi joulukuussa 1975. Se oli yhtyeen ensimmäinen levy, jonka työstöön eivät osallistuneet Nicky Chinn ja Mike Chapman. "Use Your Imagination" olikin Mudille mahdollisuus osoittaa olevansa muutakin kuin Chinn/Chapman-tallin sätkynukke.


title: Use Your Imagination

text: Albumi on äänimaailmaltaan Mudin edellisiä levyjä raskaampi, ja lisäksi mukana oli ensimmäistä kertaa yhtyeen jäsenten itse tekemiä kappaleita; levyn yhdestätoista kappaleesta seitsemän on kitaristi Rob Davisin sekä basisti Ray Stilesin yhteistön tulosta. Yhtye ei ollut täysin unohtanut rock and roll -juuriaan, joita kuultiin kappaleissa ”Bird Dog” ja ”Under the Moon of Love”.


title: Use Your Imagination

text: Yhtyettä avusti levyllä ulkopuolinen kosketinsoittaja Andy Ball. Albumin tuotti Phil Wainman, joka tunnetaan parhaiten työskentelystään Sweet-yhtyeen kanssa.


title: Use Your Imagination

text:
A-puoli
B-puoli


title: Tuomas Prusti

text: Tuomas Prusti (s. 9. joulukuuta 1989) on suomalainen pesäpalloilija. Hän pelaa kaudella 2012 kasvattajaseurassaan Nurmon Jymyssä. Prustin ulkopelirooli on ykkösvahti ja sisäpelissä hän lyö tavallisesti numerolla kahdeksan.


title: Tuomas Prusti

text: Prusti pelaa pesäpallon lisäksi salibandyä, jossa hän edustaa myös Nurmon Jymyä.


title: PlayStation Vita

text: PlayStation Vita (, tunnetaan myös nimillä PSVita ja PSV) on Sonyn tekemä kädessä pidettävä pelikonsoli eli nk. käsikonsoli. Konsoli julkaistiin Japanissa 17. joulukuuta 2011. Euroopassa ja Pohjois-Amerikassa konsoli julkaistiin 22. helmikuuta 2012.


title: PlayStation Vita

text: PS Vitan ”limited edition” -versio julkaistiin Pohjois-Amerikassa 15. helmikuuta 2012, viikkoa ennen virallista julkaisua 3G-mallin kanssa (Wi-Fi-malli Kanadassa).


title: PlayStation Vita

text: Laitteen myynti alkoi Japanissa hyvää vauhtia, mutta ensimmäisen viikon ennätyksien jälkeen luvut putosivat roimasti. Markkina-analyytikot uskovat saman ilmiö toistuvan myös muilla markkinoilla. Ilman hinta-alea tutkimusyhtiöt ennustavat PS Vitan menestyksen jäävän erittäin laihaksi.


title: PlayStation Vita

text: Vitassa on kaksi analogista sauvaa, kuuden akselin liikkeentunnistusjärjestelmä, viiden tuuman kapasitiivinen kosketusnäyttö, Bluetooth ja Wi-Fi. Laite sisältää ARM Cortex-A9 neliydinprosessorin ja PowerVR SGX543MP4+ neliydingrafiikkasuorittimen. Laitteessa on 512 MB RAM muistia ja 128 MB VRAM muistia.


title: PlayStation Vita

text: Vitasta on kaksi eri versiota: 3G & GPS sekä ilman näitä kahta. Edeltäjästään eroten, Vita ei sisällä videoulostuloa tai irrotettavaa akkua.


title: PlayStation Vita

text: Sonyn mukaan laitteella pystyy täyden latauksen jälkeen pelaamaan 3–5 tuntia, katsomaan videota viisi tuntia tai kuuntelemaan musiikkia jopa yhdeksän tuntia näytön ollessa pois päältä.


title: PlayStation Vita

text: Mallimerkintä ensimmäisen sukupolven versiolle on PCH-1000.


title: PlayStation Vita

text: "PlayStation Vita "Slim"" malli (mallimerkintä PCH-2000) on toisen sukupolven versio Vitasta, joka on kevyempi ja ohuempi alkuperäiseen verrattuna.


title: PlayStation Vita

text: Mallissa on myös halvempi IPS LCD-näyttö alkuperäisen OLED-näytön sijaan.


title: PlayStation Vita

text:
"Slim" mallissa ei ole 3G ja GPS tukea.
Katso myös Tallennusväline.


title: PlayStation Vita

text: "PlayStation TV" (myös nimellä "PlayStation Vita TV", mallimerkintä VTE-1000) on televisioon kytkettävä malli. Mallissa ei ole itsessään näyttöä eikä ohjaimia mutta se tukee Sonyn DualShock 3 ja DualShock 4 -ohjaimia.


title: PlayStation Vita

text: Mallissa on Ethernet- ja HDMI-liitännät.


title: PlayStation Vita

text:
"TV" mallissa ei ole 3G ja GPS tukea.
Katso myös Tallennusväline.


title: PlayStation Vita

text: Ensimmäisen sukupolven Vita ei sisällä sisäistä tallennustilaa. Toisen sukupolven "Slim" malli ja "TV" malli sisältävät 1 GB sisäistä Flash-muistia.


title: PlayStation Vita

text: Pelit ja ohjelmistot tuodaan laitteeseen PlayStation Storen sijasta myös flash-korttien avulla. 5-10% kortin tilasta on uudelleenkirjoitettavaa, joten käyttäjä voi ostamisen jälkeen tallentaa kortille pelitallennuksensa.


title: PlayStation Vita

text: Näitä muistikortteja on saatavilla neljästä gigatavusta aina 64 gigatavuun. Vitaan käy ainoastaan PlayStation-brändätyt muistikortit.


title: PlayStation Vita

text: PlayStation 3:sta ja PlayStation Portablesta poiketen Vita ei sisällä XrossMediaBaria. Sen sijaan järjestelmässä on kosketusnäytölle optimoitu LiveArea-ohjelmisto. Vitassa on myös tuki trophyille, toisin kuin PSP:ssä. Laitteella voi myös joissakin peleissä pelata muun muassa PlayStation 3 -pelaajia vastaan.


title: PlayStation Vita

text: Konsolin käyttämä Vita OS on suunniteltu niin, että sitä voidaan hyödyntää myös puhelimissa ja tablet-tietokoneissa.


title: PlayStation Vita

text: Laite on myös taaksepäin yhteensopiva PlayStation Portablen pelien kanssa, jotka voi ladata PSN Storesta. Vita ei ole yhteensopiva PSP-pelien kanssa jotka on julkaistu vain UMD-levyllä, koska tallennusmedialle ei ole fyysistä liitäntätukea Vitassa.


title: PlayStation Vita

text: Osa Vita-peleistä eivät ole toimivia PlayStation Vita TV -mallissa mikäli peli vaatii kallistussensorin tai mikrofonin käyttöä.


title: PlayStation Vita

text: Vuoden 2011 Gamescom-tapahtumassa Sony ilmoitti Facebookin, Skypen, Netflixin, Twitterin ja foursquaren tulevan saatavaksi PlayStation Storesta. Lukuun ottamatta Skypeä näistä on sittemmin tullut ladattavia. Muita sovelluksia ladattavana on myös Music Unlimited ja Flickr.


title: Islannin alueet

text: Islannin alueet ovat Islannin lähinnä väestön tilastoinnissa käytettäviä alueita, ja ne noudattavat muutamaa poikkeusta lukuun ottamatta myös postinumerojärjestelmää.


title: John Kipling

text: John ”Jack” Kipling (17. elokuuta 1897 Torquay Englanti – 27. syyskuuta 1915 Loos-en-Gohelle, Ranska) oli ensimmäiseen maailmansotaan osallistunut brittiarmeijan luutnantti, joka katosi saksalaisia vastaan käydyssä Loosin taistelussa syyskuussa 1915.


title: John Kipling

text: John Kipling syntyi 17. elokuuta 1897. Hänen isänsä oli brittiläinen kirjailija Rudyard Kipling ja äiti Caroline Balestier. Hän oli perheensä nuorin lapsi ja ainoa poika. John halusi liittyä brittien armeijaan, mutta osittain sitä vaikeutti hänen likinäköisyytensä, joka käytännössä tarkoitti sitä, että hän oli palveluskyvytön. Johnin isä Rudyard kuitenkin sai puhuttua ympäri brittiarmeijan upseerit ja John hyväksyttiin mukaan armeijaan, olihan isä kuuluisa kirjailija saatuaan muun muassa Nobelin kirjallisuuspalkinnon vuonna 1907.


title: John Kipling

text: John Kipling osallistui ensimmäiseen maailmansotaan ja Loosin taisteluun joukkueenjohtajana syksyllä 1915. Hän oli täyttänyt 18 vuotta vain muutamaa viikkoa aiemmin. Loosin taistelun alkupäivinä satoi rankasti vettä ja hän olisi halunnut jättää silmälasinsa kokonaan pois, koska ne huurtuivat helposti kosteassa säässä, mutta hänen huonon näkönsä takia se ei ollut mahdollista. Kipling katosi 27. syyskuuta 1915 Loosin taisteluissa, eikä hänen ruumistaan koskaan löydetty. Joidenkin silminnäkijähavaintojen mukaan hänet olisi nähty hetki ennen katoamistaan elossa, mutta haavoittuneena.


title: John Kipling

text:
Loosin taisteluissa kaatui ja haavoittui enemmän miehiä kuin missään muussa ensimmäisen maailmansodan taistelussa.
Arvioiden mukaan brittijoukkojen kokonaistappiot Loosin taisteluiden ensimmäisenä päivänä 25. syyskuuta olivat 10 272 miestä.
Monelle heistä kävi sama kohtalo kuin Kiplingille, eli heitä ei koskaan löydetty.


title: John Kipling

text: Vanhemmat pitivät vielä ensimmäisen maailmansodan jälkeenkin yllä pientä toivoa siitä, että Kipling palaisi takaisin rintamalta, vaikka hänestä ei ollut kuultu mitään kolmeen vuoteen. Vasta vuonna 1919 vanhemmat hyväksyivät lopullisesti sen, että heidän poikansa oli kaatunut taisteluissa.


title: John Kipling

text: Kiplingin hauta on Ranskassa Saint Mary's Advanced Dressing Stationin hautausmaalla, jonne haudattiin paljon ensimmäisessä maailmansodassa kaatuneita.


title: John Kipling

text:
John Kiplingistä on tehty elokuva "Poikamme Jack" vuonna 2007. Elokuva kertoo Loosin taistelusta, perheen
huolesta ja kadonneen pojan kohtalosta. Elokuvassa John Kiplingiä esittää Daniel Radcliffe.


title: Laulu Suomessa

text: Laulu Suomessa (tunnettu myös nimellä Arvon mekin ansaitsemme) on Jaakko Juteinin vuonna 1816 julkaisema runo, joka kieliasultaan nykyaikaistettuna versiona tunnetaan kansanlaulunomaisena lauluna. Runon ensimmäinen versio sisältyi jo vuonna 1810 Juteinin tekemään virkahakemukseen nimellä ”Suomalainen elli runo ahkeruudesta Suomessa”. Runon sanojen oli tarkoitus kohottaa suomalaisten kansallista itsetuntoa ja lisätä arkisen työn eettistä kunnioitusta. Sanoista ilmenee Juteinin talonpoikainen näkemys Suomen kansallisista päämääristä, mutta toisaalta myös usko oppineiden kirjallisen sivistyksen merkitykseen. Juteinin runosta tuli Suomessa hyvin suosittu, ja sitä alettiin laulaa vanhalla masurkkapoljentoisella kansansävelellä. Tämän laulun kertosäkeenä toistuvat ”lal la la la...” -sanat lisättiin lauluun, koska Juteinin runo ei riittänyt täyttämään kansansävelmän tuttua melodiaa.


title: Laulu Suomessa

text: Sibelius-Akatemian kansanmusiikin lehtori Petri Prauda on 2010-luvulla julkaissut uuden sävelmän Juteinin tekstiin. Akatemian kansanmusiikkiopiskelijat esittivät kappaleen kannanottona Pekka Haaviston presidentinvaalikampanjassa vuonna 2012.


title: Laulu Suomessa

text: Teksti oli mukana improvisoidun oloisena lauluversiona myös Juha Hurmeen kirjoittamassa ja ohjaamassa, Juteinin elämästä kertoneessa näytelmässä "Maailmankaikkeus" Teatteri Telakassa Tampereella vuonna 2014. Sekä Praudan että Hurmeen versiot kunnioittivat Juteinin alkuperäistä tekstiä esittäen sen ilman lisukkeita.


title: Kotimaani ompi Suomi

text: Kotimaani ompi Suomi on amerikansuomalaisen Jooseppi Riipan 1890-luvulla tekemä laulu. Koska alkuperä ei ole yleisesti tunnettu, laulukirjoissa se saatetaan merkitä kansanlauluksi.


title: Erik Pieters

text: Erik Pieters (s. 7. elokuuta 1988) on alankomaalainen jalkapalloilija. Hän on edustanut vuodesta 2013 alkaen Stoke Cityä.


title: Erik Pieters

text: Pieters on pelipaikaltaan vasen laitapuolustaja. Hän voi pelata myös keskuspuolustajana.


title: Erik Pieters

text: Pieters aloitti ammattilaisuransa Eredivisien Utrechtissa vuonna 2006. Hän pelasi PSV:ssä vuosina 2008–2013.


title: Erik Pieters

text: Pieters pelasi ensimmäisen ottelunsa Alankomaiden maajoukkueessa vuonna 2010. Hän voitti Alankomaiden riveissä alle 21-vuotiaiden Euroopan-mestaruuden vuonna 2007.


title: Mongolian provinssit

text: Mongolian provinssit eli aimagit ( Aimag) jakavat maan kahteenkymmeneenyhteen osaan. Aimagit puolestaan jaetaan sumeihin. Pääkaupunkia Ulan Batoria hallitaan itsenäisenä kuntana ja se ei kuulu yhteenkään provinssiin.


title: Bartosz Kurek

text: Bartosz Kurek (s. 1988) on puolalainen lentopalloilija, joka on edustanut maansa A-maajoukkuetta kesästä 2007 lähtien. Kurek on noussut viime vuosina yhdeksi maajoukkueen runkopelaajaksi ja kantavaksi voimaksi. Kurek voitti Euroopan-mestaruuden yhdessä Puolan A-maajoukkueen kanssa vuonna 2009. Hän on myös voittanut Puolan liigan sekä Puolan Cupin useaan kertaan. A-maajoukkueessa Kurek voitti Maailmanliigan vuonna 2012. Hänet palkittiin finaaliturnauksen arvokkaimmaksi pelaajaksi.


title: Bartosz Kurek

text: Kurek aloitti ammattilaisuransa kotikaupunkinsa seuran Nysan riveissä kaudella 2004–2005. Avauskauden jälkeen hän vaihtoi Kędzierzyn-Koźlen riveihin, missä hän pelasi aina kauden 2008 loppuun asti. Tämän jälkeen Puolan maajoukkuepelaajaksi noussut nuorukainen vaihtoi yhteen Euroopan parhaista joukkueista, Skra Bełchatówiin. Bełchatówissa Kurek niitti menestystä kovalla tahdilla: hän on jo moninkertainen Puolan liigamestari ja Cup-mestari.


title: Bartosz Kurek

text: Kaudella 2012–2013 Kurek pelasi ensimmäisen ammattilaiskautensa ulkomailla kotimaansa Puolan sijaan. Kurek teki sopimuksen Venäjän Superliigaan kaudeksi 2012–2013 ja esiintyy VC Dynamo Moscowin riveissä.


title: Bartosz Kurek

text: Syyskuussa 2009 Kurekille myönnettiin Polonia Restituta -kunniamerkki, joka myönnetään henkilölle, joka on tehnyt ja saavuttanut jotain merkittävää maansa eteen. Kurekin isä, Adam Kurek, oli myös puolalainen lentopalloilija, joka esiintyi A-maajoukkuetasolla useasti.


title: Bartosz Kurek

text: Kurek tunnetaan erittäin vahvasti peliin eläytyvänä pelaajana, mistä esimerkiksi Puolan päävalmentaja Andrea Anastasi on muutaman kerran huomauttanut häntä. Kurek on esiintynyt lähes kaikissa lentopallon huipputurnauksissa: Maailmanliiga, EM-kisat, MM-kisat, Mestareiden liiga, CEV-Cup. Vuoden 2008 olympialaisiin häntä ei valittu. Puolalainen on yleispelaajaksi erittäin pitkä, hänen pituutensa on 205 senttimetriä.


title: Kirill Kabanov

text: Kirill Sergejevitš Kabanov (, s. 16. heinäkuuta 1992 Moskova, Venäjä) on venäläinen jääkiekkoilija, joka pelaa KHL-joukkue Salavat Julajev Ufassa. Hänen vahvuuksiinsa kuuluu kiekollinen peli, hyökkäyspään pelaaminen, luistelu ja mailankäsittelytaidot. Kabanovin tulisi kuitenkin noudattaa enemmän joukkueensa pelitapaa ja pelata johdonmukaisemmin.


title: Kirill Kabanov

text: Kabanov oli ikäluokkansa lupaavimpia pelaajia ja suosikkeja ensimmäisen kierroksen varaukseksi , mutta asenne, ongelmat ja kurinpidolliset seikat pudottivat hänen kurssiaan. Kabanovilla oli ongelmia varsinkin KHL:n ja Venäjän maajoukkueen kanssa, mutta heinäkuussa 2011 hän pyysi julkisesti anteeksi venäläiskannattajilta. Lopulta Islanders varasi Kabanovin kolmannella kierroksella 65. pelaajana kesällä 2010.


title: Kirill Kabanov

text: Kabanov teki jo 15-vuotiaana viisivuotisen sopimuksen Venäjän superliigassa pelanneen Spartak Moskovan kanssa, joka sisäsi option NHL:ään siirtymisestä. Seuraavalla kaudella 2008–2009 hän debytoi Superliigan tilalle perustetussa KHL:ssä ollen liigan kaikkien aikojen nuorin pelaaja. Kabanov pelasi Spartakissa kuusi runkosarja- ja neljä playoff-ottelua.


title: Kirill Kabanov

text: KHL peruutti Kabanovin NHL-option kauden 2008–2009 aikana. Heinäkuussa 2009 hänet kaupattiin Spartakista Salavat Julajev Ufaan, joka kuitenkin kieltäytyi lisäämästä Kabanovin sopimukseen optiota NHL:ään siirtymisestä. Samana kesänä QMJHL-seura Moncton Wildcats varasi hänet seitsemäntenä pelaajana . Kabanov lähti kuitenkin omasta tahdostaan QMJHL:ään vedoten IIHF:n antamaan oikeuteen siirtyä CHL:ään. Ufa ja Wildcats kiistelivät hänen pelaajaoikeuksistaan, jonka takia Kabanovilta jäi kymmenen ensimmäistä QMJHL-ottelua väliin. Lopulta IIHF päätti, että Kabanov siirtyy Monctoniin. Hänen seuravalintansa taustalla oli Kabanovin halu oppia Pohjois-Amerikkalaista pelityyliä, vaikka hän olisi tienannut KHL:ssä noin 360 000 Yhdysvaltain dollaria kaudella 2009–2010.


title: Kirill Kabanov

text: Kabanovista tuli ongelmapelaaja myös QMJHL:ssä. Hän pelasi yhden ottelun kevään 2010 pudotuspeleissä, kunnes kesken niiden Kabanov vaati Wildcatsilta luvan saada lähteä edustamaan Venäjää alle 18-vuotiaiden MM-kilpailuihin. Hän jätti joukkueen ja lähti turnaukseen, mutta ei pelannut siellä otteluakaan Venäjän poistettua Kabanovin joukkueesta kurinpidollisista syistä. Kabanov voitti QMJHL:ssä mestaruuden keväällä 2010.


title: Kirill Kabanov

text: Kabanovia pidettiin pitkään varmana ensimmäisen kierroksen varauksena NHL:n varaustilaisuudessa 2010, peräti top-5-varauksena, mutta jatkuvat ongelmat ja kurinpidolliset selkkaukset pudottivat hänen kurssiaan rankingeissa ja itse varaustilaisuudessa. Kabanov varattiin lopulta kolmannella kierroksella 65. pelaajana New York Islandersiin. Joukkueen harjoitusleirillä syksyllä 2010 hänet lähetettiin kotiin myöhästelyn takia. Kabanov palasi Wildcatsiin, josta hänet kaupattiin kahden ottelun jälkeen Lewiston MAINEiacsiin. Kabanov teki kaudella 2010–2011 QMJHL:n runkosarjassa 28 pistettä, mutta kevään 2011 pudotuspeleissä hän teki 15 ottelussa tehot 8+12=20, joilla Kabanov jakoi MAINEiacsin sisäisen pistepörssin voiton Michael Chaputin kanssa.


title: Kirill Kabanov

text: Heinäkuussa 2011 Kabanov solmi New York Islandersin kanssa kolmivuotisen tulokassopimuksen. Aiemmin tunnekuohuissaan hän vannoi, ettei enää koskaan pelaisi Venäjällä tai sen maajoukkueessa, liittyen aikaisempiin ongelmiin. Pian NHL-sopimuksensa jälkeen hän pyysi julkisesti anteeksi kotimaaltaan. Sports.ru-sivuston mukaan Kabanov sanoi:


title: Kirill Kabanov

text: Islandersin harjoitusleirin jälkeen Kabanov palautettiin QMJHL:ään ja hän siirtyi Blainville-Boisbriand Armadan riveihin lokakuussa 2011. Ennen kuin Kabanov pelasi siellä otteluakaan, Islanders lainasi hänet 6. marraskuuta asti kestävällä sopimuksella Elitserien-seura Färjestads BK:hon. Päivää myöhemmin Färjestad-siirtonsa jälkeen Blainville-Boisbriand Armada kauppasi Kabanovin ja puolustaja Alexandre Gauthierin oikeudet Shawinigan Cataractesille vaihdossa puolustaja Nikita Kolesnikovsiin, maalivahti Storm Phaneufiin ja kuudennen kierroksen varausvuoroon kesällä 2012. Hän tulisi pelaamaan joukkueessa palattuaan Färjestadista. Kabanov ei lopulta siirtynyt ollenkaan joukkueseen, vaan jatkoi pelejään Cataractesissa, jonka paras pistemies ja syöttäjä hän oli kevään 2012 pudotuspeleissä tehoilla 4+9=13. Joukkue voitti kauden päätteeksi QMJHL:n mestaruuden ja isännöi Memorial Cup -turnausta, jonka Cataractes voitti.


title: Kirill Kabanov

text: Kaudeksi 2012–2013 Kabanov siirtyi New York Islandersin organisaatioon. Hänet pudotettiin harjoitusleirin päätteeksi Islandersin farmijoukkueeseen Bridgeport Sound Tigersiin, American Hockey League|AHL:ään]]. Kabanov pelasi siellä koko kauden tehden 32 runkosarjaottelussa tehot 2+7=9. Kaudella 2013–2014 hän pelasi sekä Sound Tigersissa että ECHL-joukkue Stockton Thunderissa, kunnes Islanders lainasi hänet tammikuussa 2014 loppukaudeksi Ruotsin SHL-liigan MODO Hockeyn joukkueeseen. Heinäkuussa 2014 Islanders asetti Kabanovin siirtolistalle. Hän päätti jatkaa uraansa SHL:ssä tehtyään saman kuun lopulla vuoden mittaisen sopimuksen Skellefteå AIK:n kanssa. Pohjois-Amerikassa vietettyjen epäonnistuneiden vuosien jälkeen Kabanov kuului kaudella 2014–2015 joukkueen onnistujiin ja voitti Skellefteån sisäisen tehotilaston lukemalla +20. Hän voitti kauden päätteeksi SHL-hopeaa.


title: Kirill Kabanov

text: Syksyllä 2015 Kabanov haki try-outin kautta pelipaikkaa NHL-joukkue New York Rangersista, mutta hän jäi kuitenkin ilman sopimusta ja siirtyi lokakuussa loppukauden 2015–2016 kattavalla sopimuksella Salavat Julajev Ufan KHL-joukkueeseen, jonka kanssa Kabanovilla oli aiemmin sopimuskiista.


title: Kirill Kabanov

text: Kabanov pelasi alle 18-vuotiaiden MM-kilpailuissa vuonna 2009, jolloin hän voitti hopeaa. Kabanov oli tehoilla 4+7=11 Venäjän kolmanneksi paras pistemies Vladimir Tarasenkon ja Jevgeni Kuznetsovin jälkeen. Hän liittyi joukkueeseen myös vuonna 2010 kesken QMJHL:n pudotuspelien, mutta Venäjän päävalmentaja Mihail Vasiljev poisti Kabanovin kurinpidollisista syistä joukkueesta ja kertoi hänen tuoneen sinne sekaannusta. Tämän jälkeen Kabanovin välit maajoukkueeseen katkesivat toistaiseksi.


title: Kirill Kabanov

text: Kabanov pelasi myös alle 18-vuotiaiden Ivan Hlinkan muistoturnauksessa vuosina 2008 ja 2009, joista molemmat turnaukset päättyivät hopeaan. Hän voitti vuoden 2009 turnauksessa myös Venäjän sisäisen piste- ja maalipörssin tehoilla 5+2=7, ja ylsi samaan myös vuotta aiemmin tehoilla 3+3=6, jolloin Kabanov jakoi kuitenkin sisäisen maalipörssin voiton Georgi Berdjukovin ja Vladimir Tarasenkon kanssa.


title: Kirill Kabanov

text: Kabanov valittiin myös alle 20-vuotiaiden MM-joukkueeseen vuonna 2010, mutta turnaus jäi häneltä väliin rannevamman takia. Tätä ennen Kabanov pelasi myös World U-17 Hockey Challengessa vuonna 2008, jolloin hän oli tehoilla 2+9=11 Venäjän paras pistemies, koko turnauksen paras syöttäjä sekä turnauksen jäähypörssin voittaja 28 minuutillaan. Kabanov pelasi myös alle 19-vuotiaiden World Junior A Challengessa vuonna 2008.


title: Lauantaileikit

text: Lauantaileikit on Maunu Kurkvaaran ohjaama elokuva vuodelta 1963. Elokuva koostuu pääosin musiikkinumeroista, juonen merkitys on vähäinen.


title: Lauantaileikit

text: Lauluja esittävät ajan tunnetuimmat laulajat eri puolilla Helsinkiä. Mukana ovat niin Eino Grön, Reijo Taipale, kuin Laila Kinnunen ja Kai Lind. Kuningattareksi elokuvassa nousee ajan suuri tähti Laila Kinnunen.


title: Lauantaileikit

text: "Helsingin Sanomien" kritiikissä vuodelta 2011 Leena Virtanen viittaa uuteen aaltoon, mutta toisaalta elokuvaa ei hänen mukaansa voi ”parhaalla tahdollakaan verrata esimerkiksi Jean-Luc Godardin irrotteluihin”. Kriitikko Arto Pajukallio kutsuu teosta iki-ihanaksi, joskin replikointia hän pitää kökkönä.


title: Janet Evanovich

text: Janet Evanovich (os. Schneider, s. 22. huhtikuuta 1943 South River, New Jersey) on yhdysvaltalainen kirjailija. Hän aloitti uransa kirjoittamalla lyhyitä rakkausnovelleja, mutta on saanut myöhemmin mainetta Stephanie Plum -kirjasarjallaan.


title: Janet Evanovich

text: Evanovich asuu New Hampshiressä.


title: Janet Evanovich

text: Evanovichin kaksi ensimmäistä Stephanie Plum -dekkaria ilmestyivät suomeksi 1990-luvun puolivälissä Tammen kustantamana ja Kristiina Drewsin suomentamana. Vuonna 2008 sarjaa alettiin julkaista suomeksi uudestaan alusta alkaen WSOY:n kustantamana.


title: Ratchis

text: Ratchis oli langobardien kuningas vuosina 744–749. Hänen isänsä oli herttua Pemmo. Kuningas Liutprand nimitti Ratchisin Friulin herttuaksi vuonna 739. Hänet valittiin kuninkaaksi sen jälkeen, kun Hildeprand oli syösty vallasta 744. Ratchisin piirittäessä Perugiaa paavi Sakarias vieraili hänen luonaan, ja pian sen jälkeen Ratchis luopui kruunusta ja matkusti Roomaan, jossa hänet vihittiin papiksi. Hänet lähetettiin Monte Cassinon luostariin vuonna 749, ja häntä seurasi valtaistuimella hänen veljensä Aistulf. Aistulfin kuoltua joulukuussa 756 Ratchis yritti palata kuninkaaksi, mutta epäonnistui yrityksessään.


title: Hungaria-ryhmä

text: Hungaria-ryhmä on pikkuplaneettaryhmä Marsin ja Jupiterin välisellä pääasteroidivyöhykkeellä. Hungria-ryhmän pikkuplaneetat ovat siis päävyöhykkeen asteroideja. Ne kiertävät Aurinko päävyöhykkeen sisä-osissa (Niiden keskietäisyys on noin 1,9 AU:ta.) 4:1 Jupiter-rataresonanssin kohdalla Kirkwoodin aukossa radoilla joiden inklinaatio on suuri. Osa ryhmän kappaleista kulkee Marsin radan leikkaavilla radoilla, eli kaikki ryhmän pikkuplaneetoista eivät ole oikeita päävyöhykkeen asteroideja. Hungaria-ryhmä on nimetty 434 Hungarian mukaan. Hungaria-ryhmän pikkuplaneettojen ei uskota olevan törmäyksessä hajonneen kappaleen jäänteitä vaan kulkevan vain samantyyppisillä radoilla. Hugarian itsensä lisäksi ryhmään kuuluvat esim. 1019 Strackea, 1453 Fennia ja 2001 Einstein.


title: Euroliiga-kausi 2011–2012

text: Kausi 2011–2012 oli kahdestoista kausi, jolloin pelattiin ULEB-liiton järjestämä kansainvälinen koripalloturnaus. Edelliskauden mestarina kauteen lähti Panathinaikos BC. Kauden final four järjestettiin Istanbulissa sijaitsevalla Sinan Erdem Domella. Kauden mestaruuden voitti Olympiakos BC.


title: Euroliiga-kausi 2011–2012

text: "* Saivat karsintapaikan"


title: Euroliiga-kausi 2011–2012

text: "**Saivat villin kortin"


title: Diary of a Serial Killer

text: Diary of a Serial Killer on yhdysvaltalainen Andy Hurstin ohjaama ja Ellis Walkerin käsikirjoittama kauhutrilleri joka sai ensi-iltansa vuonna 2008. Elokuvassa esiintyy kuuluisia sarjamurhaajia kuten Jeffrey Dahmer, Ed Gein, Ted Bundy ja Richard Ramirez. Diary of a Serial Killer perustuu tositapahtumiin.


title: Diary of a Serial Killer

text: Elokuvan päähenkilö on toimittaja nimeltä Laura Nelson (Chloe Snyder) joka auttaa poliiseja jäljittämään salaperäistä sarjamurhaajaa, joka tuntuu matkivan kuuluisia sarjamurhaajia. Hän on tappanut jo viisi ihmistä eikä aio lopettaa.


title: Diary of a Serial Killer

text: Murhaaja jättää aina rikospaikalle uhrin verellä kirjoitetun kirjeen. Kun kuudennen uhrin luota löytyy samanlainen kirje, Laura päättää nostaa kissan pöydälle ja tehdä murhaajasta ja hänen "päiväkirjoistaan" etusivun lehtiartikkelin johon hän liittää kirjeestä ottamansa valokuvan jonka poliisi nimeltä Robert (Mark Hengst) antoi ottaa. Senkin uhalla, että se suututtaisi itse murhaajan. Kuten arveltiin, murhaaja löytää hänet. Lauran kävellessä parkkihalliin, valot alkavat vilkkua ja hän menee paniikkiin. Hän juoksee autoonsa jonka tuulilasista hän löytää artikkelinsa johon on kirjoitettu seuraavan uhrin verellä "Stop me" (suom. pysäytä minut). Laura ryntää poliisiasemalle peloissaan. Elokuvan edetessä käy ilmi, että sarjamurhaajan ensimmäinen uhri oli hänen äitinsä, jonka silvotun ruumiin Laura löysi. Laura tapaa ehdonalaisessa olevan rikollisen jolta hän ostaa laittoman aseen.


title: Diary of a Serial Killer

text:
Myöhemmin illalla Robert tulee käymään Lauran asunnolla. He suutelevat ja antavat soivan puhelimen mennä vastaajaan. Kuinka ollakaan, soittaja on itse murhaaja joka kertoo tarkkailevansa heitä ulkopuolelta. Robert lähtee ulos etsimään murhaajaa ja käskee Lauran pysyä puhelimessa pelaamassa aikaa. Robert löytää ulkona olevasta autosta ruumiin, ja hänet kolkataan.
Sisällä Laura etsii asettaan, ja huomaa että se on viety. Murhaaja on päässyt sisälle taloon.


title: Diary of a Serial Killer

text: Laura herää hylätyssä varastorakennuksessa. Murhaaja näyttää hänelle videolta filmejä erilaisista sarjamurhaajista, "taiteilijoista", joiden työtä hän ihailee. Hän kuitenkin kertoo tahtovansa tietää miltä tuntuu elää. Hän päästää Lauran irti tuolista ja heittää hänelle aseen ja luoteja. Laura lataa aseen murhaajan paetessa. Seuraa kissa ja hiiri -leikki joka päättyy kun Laura kävelee umpikujaan murhaajan yllättäessä hänet takaa. Laura saa hänet tähtäimeen.


title: Diary of a Serial Killer

text: Poliisit löytävät autossa olleesta ruumiista paperinpalan jossa lukee hylätyn tehdasrakennuksen osoite. He ryntäävät rakennukseen jossa Laura tähtää murhaajaa aseella. Robert käskee Lauraa laskemaan aseensa mutta hän ei tottele, vaan ampuu murhaajaa päähän. Tilanne on ohi ja kaikki huokaavat helpotuksesta. Lopulta Laura kohottaa aseensa Robertia kohti ja ampuu.


title: Etelä-Sudanin lippu

text: Etelä-Sudanin lippu on Etelä-Sudanin kansallistunnus. Sen värien sanotaan kuvaavan Etelä-Sudanin ihmisiä (musta), rauhaa (valkoinen), vapauden puolesta vuodatettua verta (punainen), maata (vihreä) ja Niilin vettä (sininen). Kultainen tähti, Betlehemin tähti, kuvaa maan yhtenäisyyttä.


title: Etelä-Sudanin lippu

text: Lippu on maan vapautusliikkeen (Sudan People's Liberation Army, SPLA) entinen tunnus.


title: Quebecin taistelu (1759)

text: Quebecin taistelu (tunnetaan myös nimellä "Abrahamin tasankojen taistelu") on Quebecissa, Kanadassa ranskalaisten ja brittien välillä 13. syyskuuta 1759 käyty taistelu. Taistelun voitto oli tärkeä briteille, sillä se tarkoitti loppua Ranskan siirtomaa-ajalle Kanadassa: vaikka Britannia sai Kanadan virallisesti vasta vuoden 1763 rauhansopimuksen myötä, oli Uusi-Ranska kaatunut lopullisesti.


title: Quebecin taistelu (1759)

text: Taistelu oli osa Seitsenvuotista sotaa, joka oli raivonnut jo muualla maailmalla. Britannia oli hitaasti nostanut rajaansa pohjoisemmaksi Kanadan alueella. Esimerkiksi brittien Virginian siirtokunta oli levittäytynyt pohjoiseen ja siten katkaissut ranskalaisten yhteyden Atlantille. Riidat veivätkin Ison-Britannian ja Ranskan sotaan myös Pohjois-Amerikassa.


title: Quebecin taistelu (1759)

text: 1750-luvulta lähtien brittien suunnitelmana oli vallata Quebec, koska se oli ranskalaisten tärkein kaupunki Kanadassa ja keskeisin siirtokunta Uudessa-Ranskassa. Kaupungissa oli noin 8 000 asukasta, eli noin 10 % Kanadan asukasluvusta. Britit ajattelivat, että valtaamalla Quebecin muutkin siirtokunnat antautuisivat, sillä Quebec oli strategisesti todella tärkeällä paikalla. Silloin Ranskan muiden siirtokuntien yhteys Atlantille ja Ranskaan olisivat poikki ja ne olisivat eristyksissä.


title: Quebecin taistelu (1759)

text: Britannian joukot:


title: Quebecin taistelu (1759)

text: Ranskan joukot:


title: Quebecin taistelu (1759)

text:
Britit olivat piirittäneet Quebeciä kolmen kuukauden ajan. Maihinnousu oli suunniteltu hyvin. Joukkojen piti nousta maihin L’Anse-au-Foulonissa Abrahamin tasankojen lähettyvillä, ja ensimmäiset jalkaväen joukot tulivat perille yöllä. Ranskalaiset olivat juuri tuona yönä aikoneet tuoda piiritetylle Quebecin väelle tarvikkeita ja ruokaa, mutta kuljetus oli peruttu ja tätä ei oltu kerrottu Quebeciä vartioiville sotilaille. Kun vartijat näkivät veneitä, he luulivat, että kuljetukset olivat saapuneet. Britit tekivät maihinnousun väärään paikkaan. He kokosivat pienen partion tietääkseen, minne heidän kuuluisi kulkea. Hetken päästä he tajusivat, että he olivat ranskalaisten vartioleirien takana ja heillä oli helppo työ vallata leiri. Kun leiri oli vallattu, loput briteistä nousivat maihin. Yksi leiristä paennut ranskalaissotilas juoksi ranskalaisten päämajaan ja kertoi brittien nousseen maihin. Häntä ei kuitenkaan uskottu, eikä hälytystä tehty heti. Britit olivat pitäneet onnistuneesti maihinnousun salassa, ja heillä oli aikaa valmistautua.
Britit olivat menneet muodostelmaan aamuvarhain. Muurille asetetut ranskalaiset tarkka-ampujat tulittivat kuitenkin niin tiuhaan, että brittien oli maastouduttava. Myöhemmin ranskalaisten kenraali Montcalm antoi hyökkäyskäskyn. Niinpä ranskalaiset jättivät hyvän aseman mäen kukkulalla ja lähtivät hyökkäämään. Britit odottivat ranskalaisia. Wolfe oli käskenyt keskiosan joukoistaan olemaan ampumatta, kunnes vihollinen olisi varmasti aseenkantaman päässä. Molemmat joukot odottivat. Kohta kuitenkin ranskalaiset laukaisivat aseensa noin 150 metrin päästä, eli aivan liian kaukaa. Ranskalaiset ampuivat toisenkin yhteislaukauksen, ja se oli yhtä huono kuin edellinen, mutta britit odottivat edelleen. Kun ranskalaiset olivat Wolfen mielestä tarpeeksi lähellä Wolfe antoi käskyn ampua. Iso osa ranskalaisista kaatui siihen paikkaan. Britit tekivät vielä muutaman yhteislaukauksen.


title: Quebecin taistelu (1759)

text: Britit ampuivat ainoalla tykillään srapnelleja ja vihollisjoukot hajosivat. Ranskalaissotilaat perääntyivät Quebeciä kohti ja miliisit joko seurasivat heitä tai suojautuivat. Ranskalaiset oli ajettu pakoon kohti Quebeciä ja molempien osapuolien komentajat olivat kaatuneet. Silti britit lähtivät jahtaamaan näitä. Brittien joukot saapuivat joelle, jossa oli vastassa ranskalainen partiovene ja piiloutuneita miliisejä. Ranskalaiset avasivat tulen, ja iso osa briteistä kuoli. Ranskalaisilla olisi ollut vielä joukkoja ainakin vastahyökkäykseen, ja lisää tukijoukkoja oli tulossa koko ajan. Quebecin kuvernööri, ranskalaisten uusi komentaja Pierre Francois de Rigaud päätti kuitenkin vetää joukkonsa pois. Taistelu kesti vain kaksi ja puoli tuntia. Taistelun lopputulos johti Quebecin antautumiseen 18. syyskuuta 1759.


title: Quebecin taistelu (1759)

text: Taistelussa kuoli 60 ja haavoittui 600 brittiä, joista iso osa joella. Ranskalaisia kuoli ja haavoittui yhteensä 900 miestä. Myös molempien osapuolten komentajat, James Wolfe ja Montcalm kuolivat.


title: Quebecin taistelu (1759)

text: Britit saivat vallattua Quebecin, mutta seuraava talvi oli kylmä ja ranskalaiset eivät hevillä luopuneet siirtomaansa suurimmasta kaupungista vaan yrittivät toistuvasti vallata kaupunkia takaisin itselleen. Nämä lopettivat vasta, kun brittien laivasto toukokuussa 1760 saapui Quebeciin ja esti loputkin ranskalaisten aikeista. Kun britit saapuivat syyskuussa 1760 Montrealiin, mihin ranskalaiset olivat sijoittaneet pääjoukkonsa. 8. syyskuuta Montreal antautui ja Britannia hallitsi Kanadan tärkeimpiä osia. Vuonna 1763 Pariisin rauhassa Ranska luovutti Kanadan virallisesti Britannialle ja Uusi-Ranska hajosi.


title: Red Orchestra 2: Heroes of Stalingrad

text: Red Orchestra 2: Heroes of Stalingrad on Tripwire Interactiven kehittämä ja julkaisema toiseen maailmansotaan sijoittuva ensimmäisen persoonan ammuntapeli. Peli julkaistiin syyskuussa 2011 Microsoft Windowsille. Se on jatko-osa pelille "".


title: Abel Hernández

text: Abel Mathías Hernández Platero (s. 8. elokuuta 1990 Pando, Uruguay) on uruguaylainen jalkapalloilija. Hän edustaa Englannin Mestaruussarjassa pelaavaa Hull City AFC:ta ja on pelipaikaltaan hyökkääjä.


title: Abel Hernández

text: Hernández aloitti ammattilaisuransa Central Españolissa vuonna 2007. Hän aloitti uransa tehokkaasti tehden viisi maalia ensimmäisten neljän ottelun aikana. Kauden jälkeen Hernández siirtyi Peñaroliin, jossa hän vakiinnutti pelipaikkansa joukkueen avauskokoonpanossa nopeasti. 2. helmikuuta 2009 hän teki sopimuksen italiasseura Palermon kanssa, jossa pelasi jo ennestään hänen maanmiehensä Edinson Cavani.


title: Abel Hernández

text: Hän teki ensiesiintymisensä joukkueessa 15. maaliskuuta 2009 ottelussa Lecceä vastaan.


title: Abel Hernández

text: 27. heinäkuuta 2010 Hernández sai ensimmäisen kutsunsa Uruguayn maajoukkueeseen ystävyysotteluun Angolaa vastaan. Ystävyysottelu pelattiin 11. elokuuta 2010 Lissabonissa. Hernández onnistui ottelussa myös maalinteossa viemällä joukkueensa 2–0-johtoon.


title: Tal vez me estoy enamorando

text: Tal vez me estoy enamorando on chileläisen laulaja Nicolen ensimmäinen studioalbumi. Se julkaistiin joulukuussa 1989. Albumi menestyi Chilessä, ja saavutti kultalevyn myytyään yli 15000 kappaletta.


title: Olduvai-teoria

text: Olduvai-teoria viittaa näkemykseen, jonka mukaan teollisen sivilisaation (määriteltynä energiantuotannolla henkeä kohden) elinkaari on 100 vuotta (1930-2030) tai hieman vähemmän. Teoria tarjoaa kvantitatiivisen pohjan teollisen sivilisaation kehityskaaren tarkastelulle. Sen nimi on viittaus Olduvain rotkoon Tansaniassa.


title: Olduvai-teoria

text: Olduvai-teorian esitteli ensimmäisenä sähkövoimainsinööri Richard C. Duncan vuonna 1989 alun perin nimellä "teollisen sivilisaation jännitepulssiteoria" (transient-pulse theory of Industrial Civilization). Duncan käsitteli teoriaansa tukevaa aineistoa vuoden 1993 artikkelissaan "The life-expectancy of industrial civilization: The decline to global equilibriu".


title: Olduvai-teoria

text: Kesäkuussa 1996 Duncan julkaisi artikkelin "The Olduvai Theory: Sliding Towards a Post-Industrial Stone Age", missä hän korvasi aiemmin käyttämänsä termin "jännitepulssiteoria" uudella nimellä "Olduvai-teoria". Marraskuussa 2000 hän päivitti teoriaansa Yhdysvaltain geologisen seuran kokouksessa pitämässään esitelmässä "The Peak of World Oil Production and the Road to the Olduvai Gorge" ja vuonna 2005 hän täydensi aineistoaan vuoteen 2003 asti artikkelissaan "The Olduvai Theory Energy, Population, and Industrial Civilization".